Asosiy > Yangiliklar > СИРДАРЁ СПОРТДА ҲАМ ИЛҒОРЛАР…\nЮртимизда эртамиз эгалари бўлган ёш авод вакилларининг ҳеч кимдан кам бўлмай ўсиб-улғайишлари учун барча шароитлар яратиб бериляпти. Бу борада болалар спорти таълим-тарбия тизимининг ажралмас қисмига айлангани ниҳоятда муҳим аҳамият касб этаётганини таъкидлаш жоиз.\n2006 йили Сирдарё вилоятида 8 минг 795 нафар йигит-қиз спорт билан шуғулланган бўлса, бугунга келиб улар сони 16 мингга яқинлашиб қолди. Бу вилоятда ёшларнинг спортга бўлган эътибори йил сайин ортиб бораётганини кўрсатади, албатта.\nСпорт баркамол авлодни тарбиялаш, улар орасида соғлом турмуш тарзини шакллантириш, айниқса, уюшмаган ёшлар вақтини мазмунли ўтказишда ҳам асосий омилга айланди, десак хато бўлмайди.\nПрезидентимизнинг 2017 йил 6 майдаги қарори асосида тасдиқланган 2017 йил манзилли дастурига кўра, Сирдарё вилоятида болалар спортини моддий-техник жиҳатдан яхшилаш мақсадида туманларда ҳам замонавий спорт иншоотлари қурилаяпти. Хусусан, Боёвут туман болалар-ўсмирлар спорт мактабида универсал спорт зали, Ховос туманида замонавий болалар спорти мажмуаси, Гулистон тумани болалар-ўсмирлар спорт мактабида спорт мажмуаси ва Гулистон шаҳридаги болалар-ўсмирлар спорт мактабидаги сузиш ҳавзалари ҳамда трамплинни реконструкция қилиш ишлари жадал олиб бориляпти.\nМазкур объектлар қурилиши ва реконструкцияси учун болалар спортини ривожлантириш жамғармаси маблағи ҳисобидан 13,4 млрд. сўм миқдорида маблағ ажратилган. Шу ўринда 7 ноябрь куни Гулистон шаҳрида замонавий ёпиц сузиш иншооти – болалар сув спорти мажмуаси фойдаланишга топширилганини қайд этиш жоиз. Замонавий технологиялар билан жиҳозланган мазкур мажмуада ёшларимиз сув спортининг бир неча турлари билан шуғулланиш имконига эга бўлдилар.\nБундай янгиликлар ва болалар учун яратиб берилаётган шароитлар ҳақида гап борганида, жамғарма маблағи ҳисобидан вилоятда 97 та спорт объекти қурилгани ва реконструкция қилинганини айтмоқчиман. Бундан ташқари, 48 та умумтаълим мактабига спорт заллари қуриб берилди. 12 та спорт иншооти , 3 та сузиш ҳавзаси, 5 та болалар спорт майдончаси, 15 та мусиқа ва санъат мактаби ҳамда 14 та спорт объектларида қурилиш ва реконструкция ишлари жадал олиб борилмоқда.\nШуни эътироф этиш керакки, сирдарёликлар азалдан меҳнаткашлиги, меҳмондустлиги билан ҳурмат қозонган. Кексалари дуогўй бўлса, ёшлари илмга чанқоқ. Шу боис ҳам яқин-яқингача нуфузли олий таълим даргоҳларида таҳсил олаётган талабалар орасида сирдарёлик ўғил-қизлар кўпчиликни ташкил этарди. Лекин афсуски, узоқ йиллар спорт соҳасида бунинг акси бўлди. Соҳага бўлган эътиборсизлик, етарли шароитлар яратилмагани сабаб спорт билан шуғулланиш оддий ҳавас, кунлик бадантарбиядан нарига ўтмади.\nБугун-чи? Бугунга келиб соҳага қаратилган жиддий эътибор, ёшлар учун яратилиб берилаётган кенг имкониятлар туфайли сирдарёликларнинг спортга булган муносабати ижобий томонга ўзгарди. Бошқача айтганда, вилоятимизда спорт соҳасида ҳам янги давр бошланди, десак хато бўлмайди. Буни вилоят спортчилари эришаётган муваффақиятларда ҳам кўриш мумкин. Улар айни пайтда Осиё ва жаҳон миқёсидаги мусобақаларда ҳам муносиб иштирок этишяпти.\nМасалан, ўтган йили спортчиларимиз халқаро миқёсда ўтказилган турли турнир ва мусобақаларда 82 та олтин, 108 та кумуш ва 110 та бронза медалини қўлга киритдилар. Нуфузли мусобақаларда ғолибликка эришганларнинг аксарияти ёшлар экани эътирофга лойиқдир. Жумладан, боёвутлик Сарвиноз Қурбонбоева шахмат бўйича ўн тўртинчи марта Ўзбекистан чемпиони, деган юксак номга сазовор бўлди. Самандар Калонов Болгарияда шашка бўйича ўтказилган чемпионатда олтин медаль билан тақдирланди. Орзубек Шоимов эса бокс бўйича бир қатор халқаро турнирларда муваффақиятли қатнашиб, юртимизга олтин медаллар шодаси билан қайтди.\n2017 йил ҳам сирдарёлик ёшлар учун баракали келди, дейиш мумкин. Улар халкаро мусобакаларда 6 та, шундан, 1 та олтин, 2 та кумуш ва 3 та бронза, Осиё чемпионатларидан 28 та, шундан, 8 та олтин, 12 та кумуш ва 8 та бронза медалини қўлга киритдилар. Республика мусобақаларида эса 98 та олтин, 115 та кумуш ва 110 та бронза, жами 360 та медалларга эга бўлишди.\n– Камтарона меҳнатимиз, спортда эришаётган ютуқларимиз шахсан Давлатимиз раҳбари томонидан рағбатлантирилаётгани кучимизга-куч қўшмокда, – дейди иқтидорли шахматчи Сарвиноз Қурбонбоева. – Биз спортчиларга кўрсатилаётган бундай эътибор учун Президентимизга миннатдорлик билдирамиз. Бундан кейин ҳам халқаро турнирларда муваффақиятли иштирок этиб, халқимиз ишончини оқлашга ваъда берамиз.\nХулоса қилиб шуни айтиш мумкинки, бугун Сирдарёда боища соҳа ва тизимлар қатори спорт ҳам изчил ривожланаяпти. Она Ватанимиз довруғини дунёга таратишга бел боғлаган ёшларнинг орзу-умидлари, мақсадлари эса бугунги натижалар билан чекланиб қолмай, янада янги марраларни эгаллашдир.\nжамғармаси вилоят филиали раҳбари


1. Картадан операциялар амалга оширалаётган бўлсада, SMS-хабар келмаётган бўлса нима қилиш лозим?\nБизнинг мутахассисларимиз томонидан носозлик сабаблари сифатида қуйидагилар аниқланди:\n1. Мобил телефон ҳисобидаги баланснинг етарли бўлмаслиги;\n2. Хизматнинг нотўғри уланганлиги;\n3. Мобил тармоқ оператори томонидан СМС-хабарнинг етказилмаганлиги;\n4. Мобил оператори сигналининг заифлиги;\n5. Фойдалунувчининг мобил жиҳозидаги носозликлар.\nШунингдек, хар куни 24 соат мобайнида бизнинг Сall-марказимиз хизмат кўрсатмоқда (200-28-28 рақами орқали), бизнинг мутахассисларимиз сизнинг мурожаатингизга кўра, ушбу муаммони хал қилишда мамнуният билан ёрдам беришади.\n2. POS-терминал транзакцияни амалга оширишда хатолик кўрсатса нима қилиш лозим?\nСизга хизмат кўрсатаётган банк сабабни ойдинлаштиришингизга ёрдам бера олади.\n3. Ўзбекистонда халқаро Union Pay картлари эквайринги қай тарзда амалга ошади? Тадбиркор валютада ҳисоб очиши керакми? Ёки uzcard терминали уни қабул қила оладими?\nЯУТМ (Ягона Умумреспублика Процессинг Маркази) саъй ҳаракатлари билан Ўзбекистонда товар ва хизматлар учун тўловни Uzcard банк теминалларида UnionPay карталари орқали амалга ошириш ечими топилган. Агар савдо шохобчаси Ўзбекистон банкида валюта ҳисоби эга бўлса, валютадаги тўлов пули унга ўтказилади (товар/хизмат нархи тизимда ўрнатилган курс бўйича). Агар валюта ҳисоби бўлмаса, ҳисобга маҳаллай валюта-сўмда товар/хизмат нархи/суммаси тушади.\n4. Uzcard форумда иштирок этади, деб эшитдим. ICT 2016 форуми тингловчиси бўлиш учун қаердан рўйхатдан ўтишим лозим?\nФорумда бизнинг тингловчимизга айланишингиз учун Форумнинг расмий сайтига ўтишингиз ва анкетани тўлдиришингиз лозим. Интернет Форум барча тадбирларида тингловчи сифатида иштирок этиш бепул.\n5. Е-POS-терминалида Merchant ID ва Terminal ID нима?\nE-POS – электрон кўринишдаги тўлов терминали бўлиб, UZCARD EMV банк пластик карталари эгаларига товар, иш ва хизмат кўрсатувчилари фойдасига ушбу картадан бевосита фойдаланмасдан электрон тарзда тўловларни амалга ошириш иимконини беради. Банк электрон тўловларни қабул қила олиши учун E-POS тўлов терминалини рўйхатга олиш учун транзит ҳисоб очади.\nMerchant ID ва Terminal ID – E-POS терминалнинг уникал рақамлари бўлиб, унга банк шартнома тузилгандан сўнг эгалик қилади.


Каттақўрғон туман ҳокими ва сектор раҳбарларининг туманда кичик бизнес ва тадбиркорликни янада ривожлантириш юзасидан туман аҳолисига МУРОЖААТНОМАСИ » "Kattaqo'rgon haqiqati" газетаси\nКаттақўрғон туман ҳокими ва сектор раҳбарларининг туманда кичик бизнес ва тадбиркорликни янада ривожлантириш юзасидан туман аҳолисига МУРОЖААТНОМАСИ\nДолзарб мавзу / Siyosat 31-июл, 10:55 582 0\nАссалому алайкум ҳурматли фуқаролар, азиз каттақўрғонликлар!\nБугунги кунда Республикамизнинг барча ҳудудларида кичик бизнес ва тадбиркорликни, саноатни ривожлантириш, инвестиция жалб қилиш, экспорт ҳажмини ошириш масалаларига давлат сиёсати даражасида эътибор қаратилмоқда. Ҳурматли Президентимиз раислигида шу йилнинг 23 июль куни бўлиб ўтган навбатдаги видеоселектор йиғилишида кичик бизнес ва тадбиркорликни ривожлантириш масаласи муҳокама этилиб, бу борада бизга қатор долзарб вазифалар белгилаб берилди. Қолаверса, давлатимиз раҳбарининг шу йил 26 июль куни Самарқандга ташрифи давомида вилоят фаоллари билан бўлиб ўтган йиғилишда ҳам ҳудудда тадбиркорликни ривожлантириш, вилоятда туризмни ривожлантириш, тадбиркорлик ва қайта ишлашни кенгайтириш борасидаги ишларни жадаллаштириш юзасидан янги режалар ишлаб чиқиш ва уларни амалга ошириш топшириғи берилди. Бундай амалий ишлардан мақсадимиз халқимизнинг бугунги ҳаётидан рози, эртанги кунидан кўнгли тўқ бўлишига қаратилган. Буни ҳар бир раҳбар юракдан ҳис қилиши ва зиммасидаги улкан масъулиятни англаб, меҳнат қилиши лозим. Бу мақсадларга осонликча эришиб бўлмайди. Бугунги давр барчамиздан янгича фикрлашни, замон шиддатига мос равишда иш юритишни талаб қилмоқда.\nВидеоселекторда ҳокимларимиз пахта, ғалла, биринчи ўринбосарлар эса солиқ тушумини тушириш билан чекланиб қолмасдан, доимий равишда тадбиркорлар билан мулоқот қилиши, уларнинг муаммоларига ечим топиши шартлиги айтилди.\nАввало айтишимиз керакки, секторлар раҳбарлари билан биргаликда тадбиркорлик ва саноат ишлаб чиқаришини ривожлантириш, инвестиция жалб қилиш, экспортёр корхоналар сонини кўпайтириш учун қулай муҳитга эга бўлган Каттақўрғон туманида тадбиркорликни ривожлантириш, улар учун етарли шарт-шароитларни яратиш мақсадида қатор чора-тадбирларни амалга оширишни ният қилдик.\nБиринчидан, туманимизнинг имкониятларидан фойдаланган ҳолда янги кичик корхоналар ташкил этиш, айримлари фаолиятини қайта тиклаш орқали уларда янги иш ўринлари яратишга, мазкур корхоналарнинг барқарор фаолият кўрсатишини таъминлашга алоҳида эътибор қаратамиз. Чунки, бизнинг фаолиятимизга баҳо беришда корхоналар ва уларда яратилган иш ўринлари сони, корхоналарнинг яшовчанлик кўрсаткичлари, яъни қанча вақт фаолият кўрсатганлиги каби мезонлар инобатга олинади.\nИккинчидан, Каттақўрғон туманида тадбиркорлик учун қулай ишбилармонлик муҳитини яратиб, чет эл инвестициясни кўпроқ жалб этиш, хорижий инвестицияни жалб этиш масалалари ҳам доимий эътиборимизда бўлади.\nУчинчидан, Президентимиз таъкидлаганидек, ўзимиз бошчилигимизда барча ўринбосарлар ва масъул ходимлар мутлақо янгича ишлаб, 70 фоиз вақтимизни ҳудудларга чиқиб, тадбиркорликни ривожлантиришга сарфлаймиз.\nТўртинчидан, тижорат банкларининг тадбиркорлик субъектларига хизмат кўрсатишини яхшилаш ва ажратилаётган кредитлар самарадорлигини ошириш масаласи ҳам доимий эътиборимиз марказида бўлади.\nБугун ҳудудларда тадбиркорликни ривожлантириш борасида секторлар мутасаддилари олдида кўплаб вазифалар турибди. Ҳар бир тадбиркорнинг қонуний ҳуқуқ ва манфаатларини ҳимоя қилишга, уларнинг мулки даҳлсизлигини таъминлашга, хорижлик инвесторларни жалб қилиш, маҳсулотлар экспорти ҳажмини ошириш алоҳида эътиборимизда бўлади. Энг асосий масала тадбиркорларнинг қонуний манфаатларини ҳимоя қилиш эканлигини инобатга олган ҳолда улар фаолияти учун зарур шароитлар яратишга, турли низоли ҳолатларни холис ва адолатли ҳал қилиниб, асоссиз текширишларга бутунлай барҳам берилади.\nРеспубликамизнинг иқтисодий салоҳияти, халқимиз кўзлаган мақсадларга қисқа муддатларда эришишда, одамларнинг фаравон ҳаёт кечиришларини таъминлашда шубҳасиз кичик бизнес ва тадбиркорлик соҳасининг ўрни катта.\nБугун ҳудудларда тадбиркорлик субъектларини ва тадбиркорларни ҳар томонлама қўллаб-қувватлаш юзасидан янги тизимнинг жорий этилганлиги бизни янада фаол меҳнат қилишга, уларни қийнаётган айрим муаммоларга ечим топишда фаоллик кўрсата олишга ундайди. Тадбиркорликнинг ривожланиши, мамлакатимизнинг ривожланиши, бир оила вакилининг ишга жойлашиб, рўзғорини бемалол тебратади дегани, аслида. Муҳтарам юртбошимизнинг куюнчаклик билан ушбу соҳа вакилларига қулай шароит яратиш ҳақида гапиришларининг замирида ҳам ана шу ҳақиқат ётибди. Айниқса, инвестиция жалб қилиш, экспорт ҳажмини ошириш ҳар бир ҳудуднинг ижтимоий-иқтисодий ривожланишига хизмат қилади. Бизни вазифамиз тадбиркорларнинг хавфсиз шароитларда ишлаб, мулкий даҳлсизлигини таъминлашга ҳисса қўшишдан, уларга ҳар томонлама ёрдам беришдан иборат.\nСўнгги йилларда солиқ қонунчилигида қатор янгилик ва ўзгаришлар юз берди. Бундан асосий мақсад кичик бизнес ва тадбиркорлик субъектлари вакилларга солиқ имтиёзларини бериб, уларни иқтисодий жиҳатдан ривожланишига кўмаклашишдан иборат. Кичик бизнес ва тадбиркорлик субъектлари сонининг ошиб бориши эса солиқ тўловчилар базасининг кенгайишига олиб келади. Шунинг учун биз тадбиркорларга ҳар қандай ёрдамни кўрсатишга, уларни қўллаб-қувватлашга доимо тайёрмиз. Бугун давлат солиқ идораси ходимлари тадбиркорни текширувчи, ундан фақат солиқларни ундирувчи орган вакили эмас, уларнинг яқин ҳамкорига, кўмакчисига айланмоқда.\nАзиз каттақўрғонликлар, туманимиз аҳли. Агар Сизда тадбиркорликнинг қайсидир тури билан шуғулланиш истаги бўлса ёки хорижий ҳамкорлар билан шерикчилик асосида бизнес қилиш нияти бўлса ҳеч иккиланмасдан сектор раҳбарлари ёки секторларда ташкил этилган штабларда фаолият олиб бораётган масъулларга мурожаат қишингиз мумкин. Зеро, Сизнинг ташаббусингиз юрт тараққиёти, оилангиз фаровонлиги йўлидаги энг муҳим масала.\n1-сектор раҳбари: А.Бахрамов\n2-сектор раҳбари: О.Хожаев\n3-сектор раҳбари: А.Отамуродов\n4-сектор раҳбари: А.Қулмирзаев


Ўзбекистонда нима учун ичкиликбозлик камаймоқда? « Ўзбекистон Халқ Ҳаракати\nЎзбекистонда нима учун ичкиликбозлик камаймоқда?\n30 May 2014 - 20:10\nЎзбекистон Жаҳон Соғлиқни Сақлаш Ташкилотининг алкогол ичимликлар истеъмоли борасидаги ҳисоботида энг пастки ўринлардан бирини эгаллаган.\nСпиртли ичимликлар ичилиши кўлами бўйича баҳоланган 188та давлат ичида Ўзбекистон 131-ўринда экан.\nМамлакатда ўрта ҳисобда киши бошига бир йилда атиги 3,5 литр алкогол тўғри келар экан, холос.\nАйни дамда Россияга миллионлаб ўзбекистонликларнинг иш излаб кетиб, ароққа бўлган иштиёқи ошиб бораётгани ҳам хабар қилиб келинади.\nБи-би-си билан суҳбатлашган ўзбекистонлик шифокор ўзбек жамиятидаги ичкиликбозлик Ислом динига бўйсунишнинг кучайиши, ароқ нархининг юқорилиги, ёшлар маданиятининг ўсиб бориши туфайли камайганини айтади.


Қозоғистонда хорижий компаниялар сони 11,8 фоизга ўсди\n12 Октябрь 2020 10:33\nNUR-SULTAN. Kazinform – Куз бошида Қозоғистондаги хорижий инвестициялар иштирокда ишлаб турган компаниялар сони 21,7 мингга етди. Бу ўтган йилга нисбатан 11,8 фоизга кўпдир, деб хабар беради Kazinform мухбири.\nRanking.kz маълумотларига кўра, уларнинг 97,3% ёки 21,1 мингтаси кичик, 1,5% (325) - ўрта ва 1,2%иБ (260) - йирик компаниялардир. Улгуржи ва чакана савдода 8,6 минг хорижий компания ишлайди. Қурилиш соҳасида 2,2 минг, касбий, илмий ва техник фаолият соҳасида 1,6 минг компания мавжуд.\nҚозоғистондаги хорижий компанияларнинг аксарияти Россия компанияларидир. Масалан, жорий йилнинг август ойи охирида Қозоғистонда Россиянинг 7040 та компанияси иш олиб борган. Уларнинг аксарияти (3061 та компания) савдо соҳасида хизматлар кўрсатмоқда.\nМамлакатда, шунингдек, Туркия компаниялари ҳам кўп. Уларнинг сони 2044 та. Туркия компаниялари асосан савдо, қурилиш ва ишлаб чиқариш соҳаларида хизматлар кўрсатади. Таъкидлаш жоизки, меҳмонхоналар ва умумий овқатланиш хизматлари соҳасида турк компаниялари кўплаб учрайди (172 та компания).\nБундан ташқари, Хитой компаниялари ҳам анчагина. Қозоғистонда ушбу мамлакатдан келган 1020 та кичик, 16 та ўрта ва 20 та йирик компаниялар фаолият олиб бормоқда.


18:02 19.09.2019 (Янгиланган 18:13 19.09.2019)\nМақсадимиз умумий - Ўзбекистонни жаҳон чемпионатига олиб чиқиш! Sputnik мухбири Одил Аҳмедов футбол мактаби бош менеджери Нодирхўжа Йўлдошев билан суҳбат қилди.\nБиз бу лойиҳани 4 йил один бошладик. Унгача бу жойлаш ташландиқ эди. Ўтган вақти ичидан биз Тошкентда ҳам филиал очдик. Лекин у ерда рақобат кучли, Пахтакор, Бунёдкор, Локомотив, Спартак ва бошқа жамоалар бор, - дейди бош менеджер.\nОдил Ахмедов Наманганда футбол академияси очади\nШунингдек, Самарқанд, Бухоро, Қуқон ва Фарғонада ҳам филиалларимиз бор. У ерда 5 ёшда 12 ёшгача бўлган болаларни тайёрлашади. Улардан энг яхшилари эса Намангандаги футбол академияси ўқишни давом эттиришади.\nАйни дамда биз Италиянинг "Карпи" клуби билан шартнома асосида ишламоқдамиз. Улар бизга нафақат франшиза, балким методика ва мутахассилар юбориши ҳамда бир йирда бир маротаба бизнинг 4 нафар ўқувчиларимизни кўрикдан ўтказишидир, дейди Нодирхўжа Йўлдошев.\nАкадемия бош менеджери айтишига қараганда, уларнинг тарбиячилари 16-17 ёшга тўлгач улар чет эл клубларига бепул юборишга ҳам тайёр, чунки ушбу ёшда пул ишлашдан кўра тажриба орттириш муҳимроқдир. Пулни 3-4 йилдан кейин ишласа ҳам бўлади.


Дорихонадаги можаро тафсилотлари маълум қилинди (видео) » Ўзбекистон янгиликлари – Zamin.uz\n, 07 2020, 03:37\nДорихонадаги можаро тафсилотлари маълум қилинди (видео)\n16 июл, 15:47 1 676 Жамият\nTelegram каналларида номаълум шахснинг дарғазаб ҳолатда дорихона сотувчисига ташлангани, пештахта ойналарини уриб синдиргани акс этган видео тарқалди. Тошкент шаҳар Ички ишлар бош бошқармаси ҳодиса тафсилотларини маълум қилди.\nҚайд этилишича, ушбу воқеа 10 июль куни соат тахминан 12:30ларда Олмазор туманида жойлашган «Farm Help» масъулияти чекланган жамиятга тегишли дорихонада юз берган. Дорихона пештахтаси ойналарини синдирган, бошқа буюмларга ҳам зарар етказган эркак 1956 йилда туғилган Ғ. исмли шахс бўлиб чиқди. Аниқланишича, ҳодиса натижасида сотувчи-фармацевт тан жароҳати олган.\nСуриштирув давомида аниқланишича, дорихона сотувчиси шифокор рецептида кўрсатилган, кўз касалликларини даволашда ишлатиладиган 0,1 фоизли Атрапин сульфат [Atropine sulfate] томчи-дори ўрнига 1 фоизли томчи-дорини бериб юборган. Натижада бемор боланинг тана ҳарорати кескин кўтарилиб кетган. Набирасининг аҳволи оғирлашганидан дарғазаб бўлган Ғ. жаҳл устида дорихона ва унинг сотувчисига зарар етказган.\n«Эрталаб неварамнинг кўзига дори томизилгандан кейин 10 дақиқа ўтмасдан бола бўғилишни бошлади. Иситмаси 38 даражага чиқиб кетди. Бутун бадани қизариб кетди. Дарҳол шифокорга қўнғироқ қилдик. Болани тез олиб боришимизни айтди. Олиб борсак, нотўғри дори берганимизни айтди. Нега кучли дозадаги дорини ишлатганимизни сўради. «Дорихонадан рецептингиз бўйича берилган дорини ишлатдик, сотувчи мана шу дори 0,1 фоизли ҳисобланади деб берган эди», деб айтдик шифокорга.\nШундан сўнг ўзимни йўқотиб қўйдим. Шифохонадан чиқиб тўғри дорихонага бордим. «Нега бу дорини бердинг?» деб сотувчининг бир-икки марта пешонасидан туртдим. «Шунчалик саводсизмисан?!», деб айтдим. У ёғига нима бўлгани эсимда йўқ. «Шок» ҳолатида бўлганман. Нима қилганимни ўзим билмайман», дейди Ғ. исмли фуқаро.\nТошкент шаҳар ИИББ ахборот хизматининг маълум қилишича, рўй берган ҳодиса натижасида етказилган зарар миқдори 2,4 млн сўмни ташкил этади.\nОлмазор тумани ички ишлар органлари фаолиятини мувофиқлаштириш бошқармаси томонидан ушбу ҳолат юзасидан текширув ишлари олиб борилган. Йиғилган ҳужжатлар қонуний қарор қабул қилиш учун маъмурий ишлар бўйича Олмазор туман судига юборилган.\nЧилонзорда психотроп дориларни ноқонуний равишда сотаётган дорихона раҳбари ушланди 12 июл, 15:55\nТошкентда психотроп воситаларини сотаётган дорихона ишчилари ушланди 12 мар, 21:47\nТунги тартиббузарлар қўлга олинди 25 фев, 11:00\nҚўйлиқда «самосуд» уюштирган шахсларга нисбатан жиноий иш очилди (видео) 03 июл, 16:00\nЯнгийўлдан “Матиз” олиб қочган шахс Чирчиқда қўлга олинди 11 сен, 12:39\nMatiz остида қолган бола ҳақида янги маълумотлар эълон қилинди 20 июн, 13:11\nБугун 742 кишида коронавирус аниқланди, 804 киши касалликдан тузалди 07 авг, 00:37 134\nПрезидент талабалар учун арзон интернет трафиклари жорий этиш бўйича топшириқ берди 07 авг, 00:27 102\nОТМларда янги ўқув йили масофавий тарзда бошланади 06 авг, 23:54 151\nПрезидент ОТМга қабулни ташкил қилиш масалалари юзасидан йиғилиш ўтказди 06 авг, 23:43 129\nUzAuto Motors Кушербоевнинг фикрларини популизм деб атади 06 авг, 23:23 589\nУчтепа туманидаги учта маҳалла аҳолиси Тошкент вилояти таркибига ўтишга қарши 06 авг, 23:00 234\n“Novavax” компанияси “Covid-19”га қарши вакцина бўйича икки муваффақиятли тадқиқот натижаларини эълон қилди 06 авг, 22:43 674\nТушкунлик, чарчоқ, ортиқча вазн. Спорт билан шуғулланиш вақти келганини билдирувчи белгилар 06 авг, 22:20 222\nБайрутлик келинчак фотосессия пайтида юз берган портлаш ҳақида сўзлаб берди (видео) 06 авг, 21:55 1 284\nКириш имтиҳонлари икки сменада, тест стадионларда ўтказилади 06 авг, 21:33 686\nРоссиялик талабалар коронавирусдан даволашнинг янги усулини топишди 06 авг, 21:13 1 535\nНазорат учрашуви. Ўзбекистон МТЖ - Ўзбекистон U-19 - 3:2 06 авг, 20:49 331


Инсанларды Аллаҳтың ҳақ жолына баслаған Пайғамбарымыз Муҳаммад саллаллаҳу алайҳи ўа салламның әкеси Абдуллаҳ, анасы Әмийна еди. Бабалары Аднонға, соң Ибраҳим алайҳиссаламның баласы Исмайыл алайҳиссаламға барып тутасады. Пайғамбар алайҳиссаламның бабаларын тәртип пенен келтиретуғын болсақ, төмендегилер еди: Абдулмуттолиб (Шайба), Ҳошим, Абдуманноф, Қусай, Ҳаким (Килоб), Мурра, Каъаб, Луай, Ғолиб, Феҳр (Қурайш), Мәлик, Назр, Кинона, Хузайма, Мудрика, Илияс, Музор, Маъад, Аднон.\nПайғамбарымыз саллаллаҳу алайҳи ўа салламның шығысы ҳаққында тарийхшылар, илимпазлар ҳәм ҳәдис алымлары бир тоқтамға келип, жоқарыдағы бабаларын санап көрсетип берген. Бунан көринип турғанындай, пайғамбарымыз Муҳаммад саллаллаҳу алайҳи ўа салламның бабалары ҳадал, абыройлы адамлар болған. Пайғамбар болыўдың ең зәрүр шәртлериниң бири нәсили, яғный ата-бабаларының қаны таза болыўы тийис есапланады. Аллаҳ таала Пайғамбар алайҳиссаламның бабаларын жәҳилият дәўиринде де напәк ислерден, бузықлықлардан ҳәр қыйлы жаман иллетлерден сақлап, өз ықтыярына алып, асырап келген.\nПайғамбарымыз Муҳаммад алайҳиссаламның анасы Әмийна да Қурайш ҳаяллары арасында шығысы, нәсили жағынан пәкизе ҳаяллардан болып есапланады. Әмийна Пайғамбарымыз Муҳаммад алайҳиссаламның әкеси Абдуллаҳқа турмысқа шығып, Пайғамбар алайҳиссаламға ҳәмиледар болыў бахтына миясар болады.\nПайғамбарымыз Муҳаммад алайҳиссалам Мекке қаласында, Бани Ҳошим көшесинде Әбиў Талиб шаңарағында дүньяға келеди.\nГөззал қулық, илим-мәрипат, пәк исеним ҳәм пүткил барлықты бахытқа бөлеген бул уллы күн Робиъул әўўәл айының он екиси, дүйшемби күни (милодтың 571-жылы, 20-22-апрель) еди.\nМине Робиъул әўўәл айы да кирип келди. Бул ай Пайғамбарымыздың туўылған айы екен сол себепли, Пайғамбарымызға көбирек салаўатлар айтып дуўалар қылыўымыз керек ҳәм Пайғамбарымыздың өмир тарийхынан хабардар болыўымыз лазым.\nШымбай районы «Хан» мешити имам-найыбы Асқар Қаражанов\nМУҲАММАД АЛАЙҲИССАЛАМ (қысқаша өмир тарийхы) китабынан.


Қизиқ: Анвар Олтойли Ўрхон Қовунчининг қариндоши экан, Ўрхон Қовунчи ким ўзи? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n06:21 - Қизиқ: Анвар Олтойли Ўрхон Қовунчининг қариндоши экан, Ўрхон Қовунчи ким ўзи?\nБу хабар сарлавҳасини ўқигач, яқингача Анвар Олтойлини ҳам билмаган ўқувчиларимиз Ўрхон Қовунчи ким бўлди деб ҳайрон бўлишлари табиийдир. Ўзбек аслли Ўрхон Қовунчи (турклар Orhan Kavuncu деб ёзишади) бир маҳаллар Совет тузумининг босимдан қочиб Афғонистон орқали Туркияга келиб жойлашган ўзбеклар оиласида Осмония вилоятида туғилган.\nУ Анқара Университетинг қишлоқ хўжалик факултетини битирди, шу Университетда ишлади, қадамма-қадам фан доктори, профессор унвонларини олди, Маълум вақт Қозоғистондаги Ахмад Яссавий Университети проректори вазифасида ҳам ишлади.\nЎрхон Қовунчи талаблик йиллариданоқ ижтимоий-жамоатчилик фаолияти билан шуғулланди. 1912 йилда тузилган, кейинчалик отатуркчилар партияси билан қўшилиб кетиб, ўтган асрнинг 50-чи йилларида қайтадан тикланган отатуркчиларнинг Турк Ўчоқлари номли жамиятнинг аъзоси бўлди, кейинчалик бу жамиятнинг Анқара бўлими раиси, кейин жамиятнинг Бош котиби даражасигача кўтарилди, 1996-1999 йиллари Туркия Буюк Миллат Мажлисининг Адана вилоятидан депутати бўлди.\nМен 1993-1998 йиллари Туркияда яшаган йилларимда Ўрхон Қовунчи ўзбеклар ичидаги энг машҳур одам ҳисобланарди, дейди “Бирлик” Партиясининг раиси Абдураҳим Пўлат. У билан 1-2 марта кўришганман, аммо нафақат мен билан, умуман Ўзбекистон билан қизиққанини унчалик сезганим йўқ.\nОтатуркчиларнинг “Жумҳурият” газетаси кечаги сонида Ўрхон Қовунчи билан Анвар Олтойлининг ҳибсга олиниши бўйича ўтказилган суҳбатини эълон қилди. У суҳбат давомида Анвар Олтойли билан қариндошлиги, Анвар Олтойли ўз холасининг ўғли эканлиги, айни пайтда, ўз қайин биродари, 5 ёш катта акаси эканлигини айтиб, ўзининг ғоявий шаклланишида шу акасининг роли катта бўлганини урғулаган.\nЎрхон Қовунчи Анвар Олтойлининг адвокатидан олган маълумотларга асосланиб айтишича, 2013 йилда Миллий Истиҳборот Ташкилотида (МИТда) иш бошлаб, 2016 йилдаги давлат тўнтаришига урунишдан кейин фатхулла-гуленчиларнинг ФЕТОси аъзолигида айбланиб ишдан ҳайдалган ва ҳибсга олинган бир киши Анвар Олтойлига телефон қилиб, ундан ёрдам сўраган ва шу сабабли Анвар Олтойли ҳам ФЕТОчилар билан алоқаси борликда айбланиб ҳибсга олинган. Ҳибсдаги одам қандай қилиб Анвар Олтойлига телефон қилгани ҳеч ким тарафидан тилга олинмайди.\nЭслатиб ўтиш керакки, бир маҳаллар Анвар Олтойлининг ўзи ҳам МИТда ишлаган эди.\nЎрхон Қовунчи ўз акасини ҳимоя қилиб, МИТ раҳбарига, жорийдаги Бош вазир ўринбосари Турғул Туркешга, бу ишга алоқаси бор давлат идораларинг раҳбарларига хат ёзганини айтган ва ўзи билан бир хил ғояларга содиқ бўлган акаси ФЕТОчи бўлолмаслигини уларга тушунтиришга ҳаракат қилган.\nУ газетага берган суҳбарида “Мен ҳам Анвар Олтойли каби Оллоҳдан қўрқадиган, дин ва давлатимизга боғлиқ бўлган миллатчиман” дебди. Унинг қуйидаги сўзлари бундан ҳам муҳим: “Ўйлайманки, Туркия ҳуқуқ устуворлиги, демократия, эркин бозор иқтисодини қабул қилган Ғарб давлати мақомидан воз кечмасдан, аксинча, буни мустаҳкамлаши керак.”\nРостдан ҳам бу охирги жумла жуда муҳим, дейди мухбиримиз. Кўриниб турибдики, Ўрхон Қовунчи шу пайтгача Ғарб давлатларидан бири бўлган Туркия ҳуқуқ устуворлиги ва демократиядан воз кечиб исломлашаётганидан, диктаторликларга хос репрессиялар кучайиб бораётганидан ва акаси асоссиз ҳибсга олинганидан норози ва ташвишда.\nРасмда - Ўрхон Қовунчи ва Анвар Олтойли.


ПОКЛИК — XUTBA.UZ\nИслом дини ҳам вужуд, ҳам қалб тозалигига катта аҳамият берган бир диндир. Севикли пайғамбаримиз бизга шундай насиҳат қиладилар:\n«Кучингиз етгунча тозаликка риоя этингиз, чунки Аллоҳ таоло Ислом динини тозалик устига бино қилди. Жаннатга ҳам фақат тоза бўлганлар киради» («Жомиус-сағир», 1-жилд, 133-бет).\nАллоҳ таоло Қуръони каримнинг Моида сураси 6-оятида шундай марҳамат қилади (мазмуни):\n«Эй имон келтирганлар! Намоз (ўқиш) га турар экансиз, албатта, юзларингизни, қўлларингизни тирсакларигача ювингизлар, бошларингизга масҳ тортингизлар ва оёқларингизни (ювингизлар)!». Бинобарин, динимизнинг устуни ҳисобланган намозни адо этмоқ учун албатта таҳоратли бўлиш шартдир.\nТАҲОРАТ ОЛИШ ТАРТИБИ\n1. Аввало, таҳорат олишга ният қилиниб, «Аъузу биллаҳи минаш-шайтонир рожийм. Бисмиллаҳир роҳманир роҳийм», дейилади.\n2. Қўллар бандигача уч марта ювилади. Бармоқда узук бўлса, қимирлатиб, остига сув югуртирилади.\n3. Ўнг қўлда сув олиниб, оғиз уч марта ғарғара қилиб чайилади ва мисвок қилинади.\n4. Бурунга ўнг қўл билан уч марта сув тортилиб, чап қўл билан қоқиб тозаланади.\n5. Юз уч марта ювилади. 6. Аввал ўнг қўл тирсаклар билан қўшиб ишқалаб ювилади.\n7. Сўнгра чап қўл тирсаклар билан қўшиб ишқалаб ювилади.\n8. Ҳовучга сув олиб, тўкиб ташлаб, ҳўли билан бошнинг ҳамма қисмига масх тортилади.\n9. Кўрсаткич бармоқ билан қулоқларнинг ичи, бош бармоқлар билан эса қулоқ орқаси масх қилинади.\n10. Иккала кафтнинг орқаси билан бўйин масх қилинади.\n11. Чап қўл билан ўнг оёқни ошиқ (тўпиқ) билан қўшиб ва бармоқлар орасини (ишқалаб) уч марта ювилади.\n12. Чап оёқ ҳам шу тарзда уч марта ювилади. Тирноқларга сурилган лак, теридаги ҳар хил бўёқлар кетказилмасдан олинган таҳорат саҳиҳ (ҳақиқий) ҳисобланмайди. Таҳорат олаётганда гапирмаслик, эҳтиёждан ортиқ сув ишлатмаслик, уст-бошга сув сачратмаслик керак.\nТАҲОРАТНИ БУЗАДИГАН ҲОЛЛАР\n1. Баданнинг бирор жойидан қон ёхуд йиринг чиқиб оқиши.\n2. Оғиз тўлиб қусиш.\n3. Кичик ё катта ҳожат.\n4. Ел чиқиши.\n5. Милк қонаб, тупурганда тупук рангининг қизил бўлиши;\n6. Ҳушдан кетиш;\n7. Намоз ўқиётиб, ёнидаги одам эшитадиган даражада кулиш.\nУйқуда эҳтилом бўлиб қолинганида, жинсий алоқадан кейин ҳамда аёллар ҳайз ва нифос ҳолатидан чиқишгач, ғусл (бутун баданни сув билан ишқалаб ювиш) фарздир. Бундан ташқари, ҳар жума ва ҳайит намозлари олдидан ғусл қилиш суннат – Пайғамбаримиз соллаллоҳу алайҳи ва саллам бажарган амаллардандир.\n1. Оғизга сув олиб ғарғара қилиш.\n2. Бурунга, ачиштиргунча сув тортиш.\n3. Бутун баданни тозалаб ювиш.\nҒусл қуйидаги тартибда қилинади:\n1. «Бисмиллаҳир роҳманир роҳийм» дейилади ва ғуслга ният қилинади: «Навайту ан ағтасила ғуслан минал жан`абати рафъан лил ҳадаси ва истиб`аҳатан лис-сол`ати тақоррубан миналл`оҳи таъ`ала». Маъноси: Нопокликни кетказиш, намоз ўқишни жоиз этиш ҳамда Аллоҳга яқинлик истаб ғуслни ният қилдим.\n2. Қўллар ювилгач, бадан маний ёхуд бошқа нопок нарсалардан тозаланади.\n3. Белгиланган тартибда таҳорат олинади. Аввал бошга, кейин ўнг ва чап елкага сув қуйилиб, бутун бадан яхшилаб ювилади. Бу ювинишда баданда игнанинг учидай қуруқ жой қолса ҳам, ғусл мукаммал олинмаган ҳисобланади. Ғуслга эҳтиёжманд киши оғзи ва бурнини чайиб, сўнг чўмилса ҳам, ғусл олган ҳисобига ўтади.\nАллоҳ таоло Нисо сурасининг 43-оятида шундай марҳамат қилади (мазмуни): «Бордию бетоб ё сафарда бўлсангизлар ёки сизлардан бирортангиз ҳожатхонадан чиққан бўлса ёхуд хотинларингиз билан яқинлик қилган бўлсангиз-у сув топа олмасангиз, покиза ер (тупроқ, тош, қум, чанг кабилар) билан таяммум қилиб, юзларингиз ва қўлларингизга суртинг. Албатта, Аллоҳ афв этувчи ва кечирувчидир». Таяммум қилишда таҳоратга ёки ғуслга ҳам ният қилинади. Ҳар иккисини қўшиб ният қилиш ҳам мумкин. Таяммум олиш тартиби қуйидагичадир:\n1. Енгларни тирсакларигача шимариб «Таҳорат (ёки ғусл) учун таяммум олишга ният қилдим», деб кўнгилдан ўтказилади.\n2. «Аъузу биллаҳи минаш-шайтонир рожийм. Бисмиллаҳир роҳманир роҳийм», дейилади ва қўллар, бармоқлари очиқ ҳолда, тупроқ ёки тупроқ жинсидан бўлган бирор нарсага бир марта урилади.\n3. Қўлларнинг ичи (кафт) билан юзга масх тортилади.\n4. Қўлларни иккинчи бор тупроқ ёки тупроқ жинсидан бўлган нарсага уриб, чап қўлнинг кафти билан ўнг қўлга тирсаги билан қўшиб, ўнг қўл кафти билан эса чап қўлга айни тарзда масх этилади. Таяммумни бузадиган ҳоллар:\n1. Таҳоратга яроқли сув топиши.\n2. Бадандаги яра ёки (бошқа) узр туфайли таяммум олган кишидан бу ҳолатларнинг кетиши.\n3. Таҳоратни бузадиган ҳоллар таяммумни ҳам бузади.\nАЁЛЛАРГА ХОС ҲОЛАТЛАР\nБалоғат ёшига етган қизлар ва аёлларга хос уч ҳолат мавжуд:\nI. Ҳайз ҳолати. Ҳайз энг ками уч кун, кўпи билан ўн кун бачадондан келадиган қондир. Бу кунлар ичида қон давомли келмасдан, ора-сира тўхташи ҳам мумкин. Бироқ оралиқдаги бу кунлар ҳам ҳайз кунлари ҳисобланади. Ҳайз кунлари аёлларга қуйидаги амаллар тақиқланади:\n1) намоз ўқиш;\n2) рўза тутиш;\n3) Қуръон ўқиш. Бироқ ҳайз ҳолидаги Қуръон муаллимаси Қуръон ўқиш нияти билан эмас, толибага ўргатиш мақсадида ҳарфма-ҳарф, сўзма-сўз Қуръон ўргатиши мумкин;\n4) Қуръони каримга қўл теккизиш;\n5) Каъбани тавоф этиш;\n6) масжидга кириш;\n7) эри билан жинсий алоқада бўлиш.\nАёллар ҳайз кўрган кунлари ўқиёлмаган намозларининг қазосини ўқимайдилар, бироқ тутолмаган рўзаларини кейин тутадилар. Ҳомиладор аёллар ҳайз кўрмайдилар.\nII. Нифос ҳолати. Аёлларда туққандан сўнг бачадондан қирқ кунгача келадиган қон нифос қонидир. Бу қон қирқ кундан олдин ҳам тўхташи мумкин. Қон тўхтаган куни ғусл олиб ибодатларда давом этилади. Қирқ кун ичида қон келиши яна бошланиб қолса, қон тўхтаган олдинги кунлар ҳам нифос ҳолатидаги кунлар ҳисобланади. Ҳайз кунларида тақиқланган (ҳаром саналган) амаллар нифос ҳолатида ҳам тақиқланади. Бу кунларда ўқилмаган намозлар қазо қилиб ўқилмайди, тутилмаган рўзаларнинг қазоси тутилади.\nIII. Истиҳоза. Хасталик туфайли аёлларда таносил узви йўли билан бачадондан эмас, томирдан келадиган қон изтиҳоза қонидир. Ҳайз қонининг ўн кундан ошиғи ва уч кундан оз давом этгани, кўзи ёригач нифоснинг қирқ кундан ортиқ давом этгани ва ҳомиладорлик пайтида келадиган суюқликлар истиҳозадир. Бундай ҳолатлар аёллар учун узрли саналади.


00:00 / 03.09.2008 | eski savollar | 1592\nАССАЛОМУ АЛАЙКУМ ШАЙХ ХАЗРАТЛАРИ!Форумдаги мавзуларни куриб, шундай фикрларга дуч келдим. Факих Самаркандийнинг "Бустон ул орифийн" ва "Танбех ул гофилийн" асарларида куп заиф гаплар бор дейилган. Бу китобларни укиш мумкинми? Ундаги заиф гапларни кандай аникласа булади. Кенг мусулмонлар жумхури шу китобларни укишга таргиб килишганми ёки махсус тайёргарлик лозим буладими бу китобларни укиш учун.\n- Мазкур китобларда заиф гаплар борлигини уламолар қадимдан таъкидлаб келганлар. Мен аввалги жавоблардан бирида бу ҳақда Ҳожи Халийфанинг «Кашфуз зунун» китобида иқтибос келтирган эдим. Заиф гапларни диний маълумоти бор соғлом фикрлайдиган кишилар дарҳол билиб оладилар. Шунинг учун бундай китоблардан эҳтиёт бўлингани афзал. Бир вақтлар яхши амалларга тарғиб қилиш учун заифни ишлатиш мумкин деган гапга амал қилинган. Мазкур китоблар ўша гапларга амал бор пайтда ёзилган.\nБонк ва ПайНет\nКечириш ёки кечирмаслик\nЖаннатда эркакга ҳурлар, аёлларгачи?\nБани Жон Кавми хакида маълумот берсангиз!!!\nҲурмат бажо қилиш\nНима қилишни билмаяпмиз\nМозорларга атаб жонлиқ сўйиш\nОтанинг фарзандига шарти\nХорун алайҳиссалом ҳақларида\nРУХИЙ КАСАЛ ИНСОННИНГ ИСЛОМДАГИ УРНИ КАНДАЙ?


ХОШ ХАБАР: ТАҚЫЯТАСТАН ТАРИЙХЫ 2000 ЖЫЛЛЫҚ ӘЙЙЕМГИ ҚАЛА ТАБЫЛДЫ\nBas bet / Turizm / ХОШ ХАБАР: ТАҚЫЯТАСТАН ТАРИЙХЫ 2000 ЖЫЛЛЫҚ ӘЙЙЕМГИ ҚАЛА ТАБЫЛДЫ\nархеолог Ғайратдин Хожаниязов шакиртлери менен\nҚарақалпақстан Республикасы Тақыятас районы аймағынан 2000 жыллық тарийхқа ийе Қушан империясы дәўирине тийисли қала қалдықлары табылды. Ҳәзирги ўақытта бул жерде белгили археолог илимпаз, Өзбекстан Қаҳарманы Fайратдин Хожаниязов басшылығында ўақтыншалық археологиялық жумыслар алып барылмақта.\n– Усы жылдың басында, анығырақ айтқанда, 4-январь күни Тақыятас районы хәкимлигинен район аймағының ески ыдыслар табылғанлығы ҳаққында қоңыраў етип айтты, – дейди археолог F.Хожаниязов. Сол күни табылған гүзелерди маған алып келип көрсетти. Ертесине усы аймақты келип көзден өткердик. Ҳақыйқатында да бул жерде ески тарийх излери белгили болып турған екен.\nБул музей 2010-жыл мектептиң тарийх пәни оқытыўшысы Аралбай Нуржановтың басламасы ҳәм директоры Гүлшат Изтилеўованың қоллап-қуўатлаўы менен шөлкемлестирилген. Ҳәзирги күнде бул жерде 1500 ден артық экспонат сақланбақта. Ықшам музейде табылмалардан тысқары ески миллий кийимлер, тағыншақлар, мийнет қураллары менен танысыўға болады.\n– Жапты қазып атырған экскаватордың тисине илинип шыққан гүзе қалдықларын көрип, менде бул жерде ески қала барлығына гүманым қалмады, – дейди «Кенегес» АПЖда жасаўшы Валерий Молдабаев. – Мениң балалығым усы жерде өткен. 12-13 жасымда жер жүзине шығып турған дийўалларды көретуғын едим. Сол ўақыттан баслап тарийхқа қызыққанман. Орыс жазыўшысы Василий Янның тарийхий романларын оқып, бул жерде суў астында қалған қала барлығын болжайтуғын едим, өзимше. Мине мениң болжамларым илимий тастыйығын таўмақта. Мен буннан жүдә қуўанышлыман.\n– Экскаватор тислерине илинип шыққан гүзе сынықларын музейге тапсырғанда биринши мәрте таңланғанымды жасыра алмадым. Гүзелерде әжайып майда нағыслар бар еди, – дейди А.Нуржанов.- Кейин усы жерди және қаздық ҳәм жақсы сақланған пүтин гүзе таптық. Ҳәзирги күнде табылған затлар шифрлаў ушын Илимлер академиясына алып кетилди.\nҚарақалпақстанда шын мәнисте археология жумыслары өткен әсрдиң 36-37- жыллары басланған болса, усы күнге шекем Тақыятас районы ҳеш бир археологтың нәзерине түспеген. Себеби бул жерде көзге көринип турған дийўаллар яки қала қалдықлары жоқ еди. Мине, биз район хәкиминиң илтимасына көре бул жерде ўақтыншалық археологиялық жумысларын алып бардық ҳәм бул жерден жасы 1800-2000 жылларға барып тақалатуғын тарийхий естеликлерди таптық.\nТақыятас районының «Кенегес» аўыл пуқаралар жыйыны аймағынан табылған әййемги қала жергиликли халқты да бийпарық қалдырмады. Ол жерден табылған естеликлер районның халық билимлендириў бөлимине қараслы 4-санлы улыўма билим бериў мектебиниң музейине тапсырылмақта.\nАралбай Нуржанов мектеп музейинде табылмаларды козден кеширмекте\nАўыл пуқаралар жыйыны аймағындағы егислик майданларында, әсиресе тазаланған жаплардың бойларында қәлеген адам эрамыздың басларыннан ХII-XIV- әсирлерге шекемги болған дәўирге тийисли гүлалшылық ыдыслардың қалдықларын ушыратыўы мүмкин. Бирақ усы аймақлардың көпшилиги салы майданларына айландырылып жиберилген.\n– Орта әсирдеги араб жазба дәреклеринде Миздақхан (Ҳәзирги күнде Хожели районы орайы) өзиниң аймағы ҳәм халқының саны бойынша Қыят ҳәм Гүрганждан (Ески Үргениш) сонғы Қубла Арал бойындағы үшинши қала екенлиги атап өтиледи. Миздақхан аймағында 1200 аўыл-қала болған, – дейди F.Хожанизов – Бизиңше, солардың бири ҳәзирги Тақыятас районы аймағында болған болса керек. Неге десең, Тақыятас қаласы әййемги қала қурылысына ийе болған аймақта қурылған. Оған 2000-жылы қала аймағынан табылған (Кетпенши баба мазары) эрамыздың II-IV, VII-IX, X-XIV әсирлерине тийисли буйымлар мысал бола алады. 2012-жыл таў басындағы Кетпенши-2 мазары қасынан орта әсирлерге тийисли минар қалдықлары да анықланған еди.\nТарийхий дәреклерден орта әсирлердеги халықаралық кәрўан жолының бир бөлеги Бухара – Варахша – Қызылқум – Шорахан (Төрткүл) – Қыят (Шаббаз-Беруний) – Нузкат – Вайхан – Нуқбағ – Миздақхан (Хожели) – Гурганж (Ески Үргениш) бағдарында үлкемиз аймағынан өткени белгили. Бизиң пикиримизше, Нуқбағ (Таза бағ) Тақыятас районы аймағына туўры келиўи мүмкин. Әлбетте, буны еле ўақыт көрсетеди.\nӘййемги сырларды әсирлер бойлап қойнында сақлап келген Тақыятаста арнаўлы археологиялық әмелиятлар келеси жылларда қайта даўам етеди.\nЕслетип өтемиз Тақыятас районы аймағынан XII-XIII әсирлерге тийисли буйымлар қалдығы табылғанлығы ҳаққында алдынлары да сайтымыз арқалы хабар берген едик. Енди Тақыятастың жасы тек ғана 1000 жыллықлар менен емес, бәлким 2000 жыл ҳәм оннан да көплеў ўақытлар менен өлшенеди.\nSa'ne: 16.04.2018 08:37, 3078 ma'rte ko'rip shi'g'i'ldi'


Боғибаланд маҳалласидаги кўча асфальт қилинди - zarnews.uz\nСамарқанд шаҳар Боғибаланд маҳалласидаги Хожа Исҳоқи Валий кўчаси кўпдан буён таъмирга муҳтож, қишда лой, ёзда чанг эди. Ҳар гал улов ўтганида ҳавога кўтарилаётган чанг аҳоли хонадонларига бориб урилиб, йўл четидан ўтаётган одамлар, ўйнаб юрган ёш болалар саломатлигига зиён етказаётган эди.\nЯқинда вилоят ҳокими Э.Турдимов Самарқанд шаҳрида амалга оширилаётган ободонлаштириш ишлари билан танишиш жараёнида мазкур кўчадаги ҳолатга эътибор қаратди. Натижада кўчанинг 210 метрлик масофаси “Тойлоқ туман йўллардан фойдаланиш” унитар корхонаси йўлсозлари томонидан таъмирланиб, сифатли асфальт қилинди. Бу ишларга корхонанинг 10 дан ортиқ махсус техника ва юк ташувчи машиналари бириктирилди.\n- Бу кўча кўп йилдан буён таъмирланмаган эди, - дейди Боғибаланд маҳалла фуқаролар йиғини раиси Олимжон Абдусаломов. - Айниқса, ёмғир ва қор ёғганида кўчада нафақат автомобилларнинг, балки аҳолининг ҳам ҳаракатланиши қийинлашарди. Вилоят ҳокими Э.Турдимовнинг топшириғи билан кўчамизда ободонлаштириш ишлари олиб борилгани ва йўл асфальт қилинганидан маҳалламиз аҳли жуда мамнун.\nТеглар: Йўл асфальт


Гижжаларнинг лабораториявий ташхис куйиш усуллари - Гижжалар – бутун организм хасталиги\nНажасни текширишнинг макроскопик усуллари\nМикроскопик тадкикот усудлари\nАни қ лаш иўли\nП.М.Лернер ва В.А.Гоголь усули ( 1969)\nЭнтеробиоз учун текшириш усуллари\nТирноқ остидан қириндиларда острица тухумларини аниклаш\nАни қ лаш йўли\nЁпишқоқ ленталар ёрдамида перианал қ атламларидаги острица тухумларини аниқлаш\nНажасни кон сервациялаш усули\nЛабораторияда нажас билан ишлаш\nГИЖЖА КАСАЛЛИКЛАРИНИ ЗАМОНАВИЙ ДАВОЛАШ УСУЛЛАРИ\nЭнтеробиоз даволаш учун Медамин\nГименолепидоз даволаш учун Фенасал . Схема № 1 (Лернер бўйича, 1969).\nСхема №2 (Лернер бўйича).\nСхема №3 (Гриненко буйича).\nСхема № 4 (Гриненко ва Бериославич бўйича, 1972) .\nСхема №5 (Исаев-Магдиев бўйича, 1986).\nАскаридозни даволаш учун: Пиперазин адипинат\nТрихоцефаллёз ни даволаш учун Мебендазол\nОилада гижжа касалликларидан са қ ланиш ва олдини олиш чора-тадбирлари\nГижжаларнинг лабораториявий ташхис куйиш усуллари\nГижжалар диагностикасида паразитологик, серологик ва иммунологик усуллардан фойдаланилади.\nПаразитологик усулда гижжалар, уларнинг личинкалари ва тухумлари изланади.\nСерологик усулда комплемент бириктириш реакцияси, геммаглютинация реакциялари қўлланилади.\nИммунологик усулларда аллергик ва иммуноферменент усулларидан фойдаланилади.\nҲозирги кунда бизнинг республикамизда нажасни текшириш (копрологик)энг таркалган усулдир. Бунинг сабаби республикамизда учрайдиган гижжалар асосан ичакда яшаб, уларнинг тухумлари эса нажас билан ажралади. Бу усул, биринчидан, кам харж ва кам маблағ талаб қилади, иккинчидан, ишончли, самарадорлиги юқори. Шунинг учун биз нажасни макроскопик ва микроскопик усуллари ҳақида батафсил тўхталиб ўтамиз.\nБу усул асосан гельминтларни ёки уларнинг фрагментларини (бўғимчалари, сколекслари ва цестодларнинг стробиласи кисмлари) қидиришга йўналтирилган бўлиб, фақат беморнинг экскрементида қўзғатувчиларнинг тухумини ажратмайдиган ёки тухум қўйса ҳам камдан-кам учрайдиган гельминтозлар ташхисида қўлланилади. Энтеробиозда нажасда острицалар, тениидозларда цестодлар туғинчалари, таначалари қидирилади. Бундан ташқари даволашни самарасини аниқлашда, диагностик дегельминтизация қўлланилада, бошка усуллар билан аниқлаб бўлмайдиган гельминтозларга шубха бўлганда, ҳам улардан фойдаланилади.\nНажасда острицалар ёки цестодларнинг проглоттидаларини аниқлаш мақсадида микроскопик текширув учун олиб келинган нажасни қўз билан олдиндан кўриб чиқиш лозим.\nТениидозларни аниқроқ дифференциал диагностикаси мақсадида, ташхисий дегельминтизация пайтида даволашнинг самарасини аниқлаш учун энг оддий усул – нажасни сувда аралаштириб, қора фотографик кюветда ёки қоронги фонда Петри идишида текшириш тавсия этилади.\nНажасда гельминтларни аниқлаш. Қуйидагича амалга оширилади.\nЖараён: гельминтлар ёки уларнинг фрагментлари. Буғимчалари қоронги фонда яхши кўринади, нажасни сувда аралаштириб қаралганда пайкаш мумкин.\nЗарур реактив: глицериннинг 50% ли эритмаси.\nМахсус жиҳозлар: лупа, қора фотографик кюветлар ёки Петри идиши, пинцетлар, препарал ниналар.\nАниқлаш йули: нажасни яхшилаб сувда аралаштириб, сўнгра ёруғда алоҳида порциялар шаклида қора кюветларда ёки Петри идишида қоронги фонда синчиклаб текширилади. Барча шубхали кўринган оқ таначалар игна ёки пинцет билан чиқариб олинади, гельминт фрагментларига шубхали бўлган катта таначалар икки предмет ойначаси ўртасига қўйиб, лупа билан текширилади. Агар клиника белгилари майда гельмитлар ёки даволашдан сўнгги цестода бошчалари аниқланишидан дарак берса, унда шубхали таначалар глицерин томчисида лупа билан, агар лозим кўрилса микроскоп билан синчиклаб ўрганилади.\nБу усул гельминтларнинг тухумлари ва личинкаларини аниқлашга йўналтирилган бўлиб, ташхис мақсадида, даволаш самарасини назорат қилиш, шунингдек гельминтозларга қарши тадбирлар мажмуасини ўтказиш даражасига бахо бериш мақсадида қўлланилади.\nЛабораторияларда амалда кенг қўллаш учун устига целлофан пластинка қопланган қалин суртма, яъни Като усули тавсия этилади. Бу усул ялпи текширувлар учун қулайдир. Суртма олдиндан тайёрланиб, сўнгра лабораторияга келтирилиши мумкин.\nГименолепидоз ва анкилостомидозлар ўчоғида Като усулида текширишлар ўтказиш пайтида суртма ёритилган захоти микроскопик текшириш ўтказиш лозим.\nЖараён: глицерин билан ёритилган ва яшил малахит буёғи билан бўялган қалин суртмасида гельминт тухумлари ажратилади.\nРеактивлар: 3% ли яшил малахитнинг сувдаги эритмаси, глицерин, 6% ли фенол эритмаси, Като усули бўйича целлофан қоплаш пластинкалари. Като аралашмаси, 6 мл 3% ли яшил малахитнинг сувдаги эритмаси + 500 мл глицерин +500 мл 6% ли фенол эритмаси зарур бўлиши. Като бўйича пластинкалар: гидрофил целофанни пластинкага мослаб кесилади /20x40 улчовда/ ва Като аралашмасига бир-бирига ётадиган қилиб ботирилади /хap 100 пластинкага – 5 мл Като аралашмаси/. 24 соатдан сўнг улар фойдаланиш учун тайёр холга келади. Тайёр пластинкаларни Като аралашмасида яхши ёпилган идишда 6 ойгача сақлаш мумкин.\nАниқлаш йўли: 100 мг нажасни хеч қандай суюқлиқ ёки сув аралаштирмасдан предмет ойнасига суртилади, устидан эса Като аралашмасидан ишлов берилган целлофан пластинка билан ёпилади, сўнг пластинка махсус резина билан нажас орасидан сизиб чиқмайдиган ва бир текис ёйиладиган даражада сиқилади. Суртма хона ҳароратида ёруғлайтириш учун маълум муддатга қолдирилади /иссиқ кунларда 30-40 дақиқа, совук кунларда 1 соатгача/. Шундан кейин микроскопда текширилади. Баъзи пайтларда препаратнинг кўриб қолмаслиги учун мато ташлаб қўйилади.\nШунингдек, 50% ли глицерин эритмаси шимдирилган плёнкадан фойдаланиш ҳам мумкин, бу билан гельминтларни аниқлаш самараси пасаймайди.\nТурли гельминтларни аниқлашда яхши натижага эришиш учун Като бўйича устига целлофан пластинка ёпилган қалин суртма усулини бойитиш усули билан қўшиб олиб бориш лозим.\nНажасда гельминт тухумларини аниқлашнинг бойитиш усули\nЖараёни: нажасда сиқилиқ даражаси гельминт тухумларига нисбатан юқори (1.1 дан кўп) бўлган флотацион эритмада суюлтирилади. Натижада глиста тухумлари юқорига сизиб чиқиб парда хосил қилади. Парда олиниб микроскоп остида текширилади.\nРеактивлар: Калантарян бўйича флотацион эритма қуйидагича тайёрланади, 1 кг азотли аччик натрий (NaN03) 1 л дистилланган сувда эритилади. Эритма юзасида парда хосил килгунча қайнатилиб, фильтрланмасдан қурук шиша идишларга қуйилади. Эритманинг солиштирма оғирлиги 1,38 бўлиши керак.\nМахсус жихозлар: қиррали стаканлар ёки сигими 100 мл бўлган махсус шиша идишлар склянка ва шиша таёқчалар.\nАниқлаш иўли: Стакан ёки склянкада 5 г нажасни флотацион эритмаси билан яхшилаб аралаштирилади. Флотацион эритма аралаштириш жараёнида 100 мл гача аста-секин қуйилади. Аралашма тайёр бўлиши билан шиша таёқча ёки букланган қоғоз билан юқорига сизиб чиққан йирикроқ жисмлар олиб ташланади. Тузли эритма солинган идишнинг устига предмет ойнаси қуйилади. Предмет ойнаси эритмага тегиб туриши лозим. Агар эритма кам бўлса, устига қуйиб тулдирилади. Кейин эса 20-30 дакика мобайнида тиндириб куйилади, сўнгра предмет ойнаси эритма юки бўлган юзаси юқорига қилиниб микроскоп остига қўйилади ва текшириб чиқилади. Препаратнинг кўриб қолмаслиги учун 2-3 томчи 50% ли глицерин эритмасидан гомюилади.\nП.М.Лернер ва В.А.Гоголь усули (1969)\nБу усул ҳам худди Калантарян усулига ухшаш бўлиб, бунда 1 л дистилланган сувга 700 гр натрий селитраси ёки 1500 гр калийли селитра (KNO3) солиб эритилади. Эритма юзасида парда хосил бўлгунча қайнатилиб, фильтрланмасдан қуруқ шиша идишларга қуйилади. Эритмадан 100 мл стаканга қуйилади 5 гр пенцилин флакондаги нажасни солиб, шпател билан яхшилаб аралаштирилади. Сўнгра эритмага 1,5x3,5 см хажмда тозалаб ювилган рентген ёки флюрографик плёнка ташланади. 20-30 дақиқадан кейин плёнка сим петле ёрдамида олинади ва 50% глицерин эритмаси томизилган буюм ойнасига куииб, микроскоп остида текширилади.\nАгар юқоридаги туз бўлмаса ош тузининг туйинган эритмасидан фойдаланилса ҳам бўлади. Фюллерборн бўйича эритмани тайёрлаш учун 400 г ош тузини 1 л сувда эритиб, сув қайнагунча иситилади. Докадан ўтказилиб совутиш учун қуйилади.\nТўғри тайёрланган эритма тагида эримаган кристаллардан иборат чўкма хосил бўлади, эритманинг солиштирма оғирлиги 1,2 тенг бўлиши лозим. Аскарида, трематода, йирик цестодаларнинг тухумлари вазни оғирлиги сабабли эритма юзасига қалқиб чиқмайди ва шу сабабли эритманинг устки қисмидан олинган препаратдан ташқари чўкма қисмидан ҳам 2-4 препарат тайёрланиб, текширилади. Шу мақсадда препаратни эхтиёткорлик билан тўкиб ташлаб қолган чўкмасидан чўп ёки илмокли сим билан 4-8 томчи олиб предмет ойнаси устига томизилади. Устига қоплаш ойначаси қўйилиб микроскоп билан текширилади. Препаратни тиндириш учун глицерин томчисидан фойдаланиш мумкин.\nТурли гельминтозларни тадқиқ этишнинг махсус лаборатория усуллари.\nПерианал қириндисидан ёғоч шпател ёрдамида острицалар тyxyмлapини аниқлаш.\nЖараён: перианал қатламларидан ёғоч шпател ёки йўнилган гугурт чўпи ёрдамида кириб олинган гельминт тухумлари микроскоп билан текширилади.\nРеактивлар: 50% ли глицерин эритмаси ёки 1% иккитали норди углерод натрий эритмаси (ичимлик содаси).\nМахсус жиҳозлар: ёғоч шпателлар, йўнилган ёки пахта ўралган гугурт чўпини ҳам ишлатса бўлади.\nАниқлаш йўли: эрталабки ёки кечқурун ухлаш олдидан аёлларда сийдик руй бермасдан, перианал қатламларидан қиринди олинади. Қиринди олиш юқоридаги реактивларнинг бири билан намланган шпател билан амалга оширилади. Олинган қиринди предмет ойнасининг қирраси билан шпателдан тозалаб олиниб, бошқа предмет ойнаси устига сурилиб, бир томчи 50% ли глицерин эритмасидан томизилади ва микроскоп остида кичик катталаштириш ҳолда теширилади. Шпател эса бир марта фойдалангандан сўнг ёқиб юборилади. Озиқ-овқат ва умумий овқатланиш корхоналари ходимларини текширувдан ўтказиш вақтида тирноқ остидан қириб олинган материал тенг миқдоридаги 5О% ли глицерин сувининг ва Люгол эритмасининг аралашмасидан фойдаланган ҳолда текширилади. Юқоридаги ?? нинг тирноқ остидан олинган материалда кўпинча крахмал доначалари аралашган бўлиб, у острица тухумларини аниқлашни қийинлаштиради. Люгол эритмаси ёрдамида эса крахмал доначалари кўк рангга, острица тухумлари сариқ рангга бўялади.\nЖараён: тирноқ остидан олинган материалга 50% ли глицерин эритмалари ёрдамида ишлов берилганда гельминт тухумлари рангсизтурда бўлиб, кўк крахмал доначалари ва уларнинг сижикларидан кескин ажралиб туради.\nРеактивлар: 50% ли глицерин ва Люгол эритмалари.\nМахсус асбоб: ёғоч шпател ёки гугурт чўпи.\nАниқлаш йўли: тенг миқдордаги 50% глипирин ва Люгол эритмаларининг аралашмаси билан намланган ёғоч шпател ёки шпателсимон йўнилган гугурт чўпи ёрдамида тирноқ остидан қиринди олиниб, уни худди перианал қириндиси каби микроскоп остида текширилади.\nСунгги йилларда энтеробиоз диагностикасида рангсиз полиэтилен ёки ёпишқоқ поливенилхлорид лентаси (болалар техник ижодкорлигида ишлатиладиган) дан фойдаланила бошлайди. Аммо бу ленталарнинг токсикологик имкониятлари хали етарлича ўрганилмаганлиги учун уларни энтеробиоз диагностикасида қўллашга тўлиқ рухсат берилмаган, Фақатгина токсикологик жихатдан хавфсиз бўлган ёпишқоқ операция лентаси (ЛПО-1, ЛПО-2) дан фойдаланиш мумкин.\nЁпишқоқ ленталар ёрдамида перианал қатламларидаги острица тухумларини аниқлаш\nЖараён: перианал қатламларига ёпиштирилган ленталарга гельминт тухумлари ёпишиб қолади.\nРеактивлар: ёпишқоқ операция плёнкаларидан тайёрланган ёпишқоқ ленталар.\nМахсус жиҳозлар: пинцет (муйчинак).\nАниқлаш жараёни: узунлиги 10 см ва эни 2 см узунликдаги лента тилини пинцет ёрдамида бир четидан олиниб, перианал қатламига ёпиштирилади. Лента терига тўлиқ кириб туриши учун уни металл ёки ёғоч таёқча билан жипслаб ёпиштирилади. Лента кейин кўчириб олиниб, предмет ойнасига ўтказилади. Предмет ойнаси билан лента ўртасида хаво пуфакчалари бўлмаслиги керак. Лабораторияда препарат микроскоп остида текширилади. Мабода шу куни препаратни микроскоп остида кўришни имконияти бўлмаса, уни совутқичда сақлаш лозим.\nТенидиозларга текшириш усуллари\nТениаринхознинг асосий ташхиси усули. Айниқса унинг ўчоқларида оммавий текширув ўтказилганда гижжа бўғимларининг ажралиб чиқиши тўғрисида сўроқ ўтказишдир. Унинг ташхиси самарасининг ошириш учун суюқликни хўкиз солитёри, аскарида, острицаларни кўргазма тариқасидан фойдаланиб амалга ошириш керак.\nТениаринхоз диагностикаси учун перианал қириндиси ва Като бўйича усуллар нихоятда самаралидир.\nТениоз ташхиси қийинроқдир, чунки чучқа солитёри бўғимларининг фаол ажралиб чиқиши кузатилмайди, лабораторияга текшириш учун келтирилган нажас миқдори кам бўлади ва у ҳам тўлиқ текширилмайди.\nТениозга шубха қилинганда яхшиси диагностик дегельминтизация ўтказиш керак.\nНажасни консервациялаш усули\nНажасни юқорида келтирилган барча усуллар билан текширишда лабораторияга янгиси етказилиши керак (суткадан ошмаган холдагиси). Материални узоқ сақлаш холлари туғилганда хамда транспортировка қилишда гельминтлар тухумларини деформацияловчи нокулай шароитлар таъсирига йўл қўймаслик учун нажасни консервациялалаш тавсия этилади. Ушбу мақсадда Барбагалло суюқлигида ёки синтетик детергентлар эритмаларидан «лотос», «экстра» каби ювувчи воситалар тавсия этилади. Нажас билан эритманинг нисбати 1:10 бўлиши керак.\nНажасни шиша ва пластмасса идишларда йиғиш мақсадга мувофикдир ва уларга текшириладиган кимсанинг фамилияси, исми, шарифи, ёши, турар жойи кўрсатилган ёрлиқча ёпиштирилиш керак. Нажас стаканнинг 1/4 хажмидан кам бўлмаган миқдорда келтирилади, чунки кичик порциядаги нажас тез қурийди ва ундаги тухумлар баъзида деформацияланади. Бундан ташқари, бошқа усуллар билан тақрорий текширишга эхтиёж туғилади.\nЛабораторияга жунатилган нажас намуналари келтирилган куниёқ текширилиши керак, бунинг имконияти бўлмаган тақдирда, уларни кейинги кун эрталабгача совуқ ҳолда сақлаш керак.\nТекширишлар ўтказилиб бўлгандан сўнг идишлар кайнатилиб, 5% ли фенол, лизол эритмаларида, 2% ли крезол эритмасида 5 соат давомида сақлаб, дезинфекция қилиш керак.\nМатериални бир неча кун давомида сақлашга эхтиёж туғилса, консервантларни қўллаш керак. Текширишлар натижалари рўйхатга олинганда гельминтларнинг номлари хозирги замон номенклатураси бўйича (лотинча номи) белгиланади. Гельминтозларнинг лаборатория ташхисининг барча усулларида қуйидагилар зарур: микроскоп (оддий биологик – МБИ – турли система), предмет ойналари, қоплама ойнаси. Препаратларни текшириш микроскопнинг кичик ва катталаштирилган 7:10 окуляри билан бошланади, шубхали ҳолларда эса кучли катталаштирилган ҳолда текширилади.\nЛабораторияларда ҳаво тортувчи шкафлар вентиляциясининг яроқлилиги мунтазам равишда кузатилиб турилиш керак.\nГижжа касалликларини даволашда махсус ва симптоматик даво чоралари қўлланилади. Қуйида биз Республикамизда энг кўп тарқалган гижжа касалликларини даволаш чоралари тўғрисида тухталиб ўтамиз.\nЭнтеробиоз даволаш учун\nМедамин 10 мг/кг тана вазнига қараб 1 кунда 3 махал буюрилади. Даволаш курси 2 кун, хомиладорларга мумкин эмас. Самарадорлик 88,9-90% гача.\nПиперазин суткалик дозаси 1 ёшгача бўлган болаларга – 0,4 гр, 2-3 ёш – 0,6 гр, 4-6 ёш – 1 гр, 7-9 ёш – 1,5 гр, 10-14 ёш – 2 гр, 15 ёш ва ундан катталарга – 2-3 гр дан суткалик доза 2 га бўлиб берилади. Даволаш курси 3-5 кун.\nАлбендазол (Зентел ва бошқалар) суткалик дозаси: 4 ёшдан 12 ёшгача болаларга 10 мг/кг тана вазнига, 12 ёшдан катталарга – 400 мг дан 1 маротаба буюрилади. Хомиладорларга ва жигар касалликларида мумкин эмас.\nМебендозол (вермокс, вормизол, вормин): 2 ёшдан – 10 ёшгача – 2,5-5,0 мг/кг тана вазнига караб, 10 ёшдан – 14 ёшгача – 100 мгдан 1 кунда 1 махал, 14 ёшдан катталар – 200 мг дан 1 кунда 1 махал.\nДаволаш курси: 2 кун. Дорини чайнаб ичиш керак.\nПирантель (комбантрин, гельминтокс, немоцид, эмбовин ва бошқалар) 2 ёшгача – 25 мг дан, 2-6 ёшгача – 250 мг дан, 6-12 ёшгача – 500 мг дан, 12 ёшдан катталарга – 750 мг дан, 75 кг дан ортиқ кишиларга – 1000 мг дан.\nСуспензияси: 10 кг гача болаларга – 125 мг дан, 20 кг гача – 250 мг дан, 30 кг гача – 375 мг дан, 40 кг гача – 500 мг дан, 50 кг гача – 625 мг дан буюрилади. 1 маротаба берилади. Хомиладорларга, жигар касалликларида ва пиперазин билан бирга ишлатиб бўлмайди.\nЮқоридаги барча препаратлар билан даволаниб бўлгандан сўнг 14 кундан кейин назорат анализи топширилади. 1 ойдан сўнг даволаш курси қайтарилади.\nСхема_№_1_(Лернер_бўйича,_1969).'>Гименолепидоз даволаш учун\nСхема № 1 (Лернер бўйича, 1969).\nБемор 2 кун дори ичади, 5 кун дам олади. Шу курс 6-7 марта қайтарилади. Суткалик дозаси: 2 ёшгача – 0,5 гр, 2-6 ёш – 1 гр; 6-9 ёш – 5 гр, 9 ёшдан катталарга – 2 гр дан.\nФенасал эрталаб нонуштадан 2 соат олдин берилади. Фенасал 1:1 нисбатда шакар билан бўткасимон шаклга келгунча аралаштирилади. Сўнгра озроқ қайнаб совутилган сув билан ичилади. Кечки овқат буюрилмайди.\nСамарадорлик – 94,7%.\n4-5 кунлик цикл билан берилади. 5 кун оралатиб 4 марта қайтарилади. 1-кун фенасал беморнинг ёшига қараб берилади, қолган кунлари 0,5 гр дан буюрилади.\n7 кунлик цикл 5 кун оралатиб 3 марта қайтарилади. 1 кун беморнинг ёшига қараб буюрилади, қолган 6 кун 0,5 гр дан буюрилади. Кўпроқ касалликни оғир кечишида қўлланилганда самарадорлиги юқоридир.\nСхема № 4 (Гриненко ва Бериославич бўйича, 1972).\n4 кунлик цикл 4 кун оралатиб 2 марта қайтарилади. Беморнинг ёшига қараб суткалик доза 4 га бўлиб ичилади. 1 марталик доза: 1 ёшгача – 0,15 гр, 2-5 ёш – 0,5 гр, 6-12 ёш – 0,4 гр, 13 ёш ва ундан катталар – 0,5 гр дан. Фенасалнинг кунлик дозаси орасидаги фарқ 2 соат бўлиши керак. Даволаш самарадорлиги – 96,2%.\n2-7 ёшгача – 2,0 гр фенасал, 8-14 ёшгача – 2,5 гр фенасал, 14 ёш ва ундан катталарга тана вазнига қараб 2,5-3,0 гр фенасал, 1 кунда 1 махал буюрилади. Даволаш курси: 6 кун. Самарадорлиги – 79,4 %.\nБильтрицид (празиквантель, азинокс).\n5 ёшдан катталарга – 25 мг/кг тана вазнига 1 маротаба берилади. Дорини чайнаб ичиш керак. 10 кундан сўнг даволаш курси қайтарилади. Самарадорлик 97 %.\nАскаридозни даволаш учун:\nПиперазин адипинат (Гельмиразин ва бошқалар).\n2-6 ёш – 1,0 гр, 7-9 ёш – 1,5 rp, 10-14 ёш – 2,0 гр, 15 ёшдан катталар – 3-4 гр 1 кунда 1 маротаба бирданига берилади. Даволаш курси 2 кун. Қарши кўрсатмалар – хомиладорлик. Самарадорли – 70-90%.\n14 ёшгача бўлган болаларга – 2,5 мг/кг, катталарга – 150 мг, Бирданига бир маротаба берилади. Даволаш курси 1 кун. Қарши кўрсатмалар – жигар ва буйрак функцияларини оғир бузилиши, хомиладорлик. Самарадорлиги – 70-90%.\nПирантел памоат (комбантрин, гельминтокс, немоцид, эмбовин ва бошқалар).\n10 мг/кг тана вазнга қараб катталар ва болаларга бирданига берилади. Таблеткани чайнаш керак.\nМебендазол (Вермокс, вормизол, вормин).\n14 ёшгача бўлган болаларга бирданига 10 мг/кг тана вазнига, катталарга 200 мг дан бирданига чайнаш учун буюрилади. Даволаш курси 3 кун. Қарши курсатмалар: хомиладорлик, дори дозаси кўтарилса аллергия ва диспептик холатлари кузатиш мумкин.\nБолалар ва катталарга 50 мг/кг тана вазнига кунлик доза бирданига буюрилади. Қарши кўрсатмалар: хомиладорлик, лактация даври, жигар ва буйрак оғир етишмовчиликлари. Препарат уйқусираш, кунгил айниш, қайт қилиш, бош оғриғи, анорексия, қоринда оғриқ келтириб чикариши мумкин.\nБолалар ва катталарга 10 мг/кг тана вазнига бирданига буюрилади. Даволаш курси 3 кун қарши кўрсатмалар – хомиладорлик.\nАльбендазол (Зентел ва бошвалар).\n1-2 ёшгача болаларга 200 мг дан, 2 ёш ва ундан катталарга – 400 мг дан 1 марта буюрилади. Хомиладорларга мумкин эмас!\nТрихоцефаллёзни даволаш учун\nМебендазол (вермокс, вермизол, вормин ва бошкалар).\nХудди аскаридоздек берилади.\nМедамин. Худди аркаридоздагидек буюрилади.\n2-5 ёшгача – 2,5-3 гр, 6-10 ёшгача – 3,5-4,0 гр, 11-15 ёшгача – 4,0-4,5 гр, 15 ёш ва катталар – 5,0 гр. 1 кунда 1 махал овқатдан 1 соат олдин берилади. Даволаш курси: 5 кун.\nДозаси: 10 мг/кг тана вазнига буюрилади. Даволаш курси: 3 кун.\n3-5 ёш – 2-2,5 гр дан, 6-8 ёш – 3 гр дан, 9-10 ёш – 4 гр дан, 10 ёш ва ундан катталарга – 5 гр дан. 1 кунда 1 махал овқатдан олдин 5 кунга буюрилади.\nТениаринхоз касаллигини даволашда бемор енгил хазм бўладиган озиқ-овқатлар истеъмол қилади. Фенасал эрталаб берилади. Дорилардан олдин катталарга – 2 гр, болаларга – 1 гр ичимлик содасини 1 пиёла сувга аралаштириб ичишади, 20 дақиқадан сўнг фенасал билан шакарни 1:1 нисбатан аралаштириб бўткасимон холга келгандан сўнг 1 пиёла сув билан ичилади.\nФенасал 3 ёшгача болаларга – 0,5 гр; 3-5 ёш – 1 гр, 6-9 ёш – 1,0-1,5 гр, 10-12 ёш – 1,5-2,0 гр; 13 ёш ва катталарга – 2,0 гр дан берилади.\nФенасал 2 ёшдан катталарга кечқурун 2,0 гр, эрталаб – 1 гр, кечқурун 2,0 гр, эрталаб – 1,0 гр. Даволаш курсига 6 гр тайинланади.\nКечқурун – 3 гр, эрталаб – 3 гp, кечқурун – 3 гр Фенасал буюрилади. Даволаш курсига – 9 гр. берилади.\nТениаринхозда албатта 2-3-кунлари фенасалдан 2 соат кейин магний сульфатни 25% эритмаси ёки бисокодил 2 таблетка бирданига ёки гуталакс 4-5 томчи 1 кунда 1 махал ичилади.\n1 кунда 1 махал 10 мг/кг тана вазнига қараб 2 кунга буюрилади. 4 ёшгача бўлган болаларга мумкин эмас.\nТрихлорофен 40 мг/кг тана вазнига 1 марта буюрилади. 10 кундан сўнг албатта даволаш курси қайтарилади. 12 ёшгача бўлган болаларга, жигар ва буйрак касалликларида, хомиладорларга мумкин эмас.\n1 кунда 1 марта 10-15 мг/кг тана вазнига буюрилади. 10 кундан сўнг даволаш курси қайтарилади.\nМактаб ва мактабгача тарбия муассасаларида гижжа касалликларидан сақланиш ва олдини олиш чора-тадбирлари\nТаълим-тарбия муассасаси хамшираси мактаб ёки боғча биносида, худудида санитария назоратини олиб бориши, тозалик соатлари ва кунларини доимий ўтказиб бориши керак.\nБолаларни эрталабки (фильтрдан) саломатлик текширувидан ўтказиш даркор.\nМактаб ва мактабгача болалар муассасаларига янги қабул қилинувчи болаларни гижжа касалликларидан фафатгина 3 марталик текширувдан ижобий ўтгандан сўнггина қабул қилиниши керак. Ушбу муассасасидаги болаларни ва 1-4 синф ўқувчиларини ҳамда уша ерда ишловчи ходимларни 1 йилда 1 марта лаборатория текширувидан 3-5 кун оралатиб 3 марталик текширувдан ўтказиш керак.\nАгар болалар муассасаларида энтеробиоз билан касалланиш 15% дан кам бўлса фақат гижжа аниқланган болаларда, 15% ортиқ бўлса барча болалар ва ходимлар гижжа касалликларига қарши ялпи даволанишлари керак.\nХамшира болаларни шахсий гигиена қоидаларига риоя қилиш: тирноқларни тез-тез олиб туриш, тирноқларни кемирмаслик, бармоқларни оғзига солмаслик, сўрмаслик, ухлаб тургандан ва хожатхонага боргандан кейин, уйнаб келгандан сўнг, ҳамда овқатланишдан олдин қўлни яхшилаб совунлаб ювишга ўргатиши керак.\nЁш болаларни ифлос ерда, ховлида эмаклаб юришга йўл қўймаслик лозим.\nҲар бир бола учун ўрин-жойи, кийим-кечак шкафи, туваги ва сочиқлари алоҳида бўлиши зарур.\nБолаларни кийимларини алоҳида сақлаш, бир-бирларини кийимларини кийдирмаслик талаб этилади.\nБолалар ўйнайдиган ўйинчоклар вақти-вақти билан совунлаб ювиб турилиши даркор.\nМуассасалардан болалар фойдаланадиган хожатхоналар, хожатхона поллари, эшиклари ва сув оқизадиган мослама дасталари, дераза тоқчалари, стол-стуллар ва туваклар қайноқ сув билан, 5% ли лизол эритмаси, креолин, хлорли охак ва бошқалар билан зарарсизлантирии лозим.\nЎйналадиган қум майдонидаги қумларни доимий зарарсизлантириш (дезинфекция), тозалигини сақлаш ва алмаштириб туриш даркор.\nБолаларни қайнатилмаган арик, зовур ва сой сувларини ичишига йўл қўймаслик керак, имкони борича артезан ва водопровод сувидан фойдаланиш зарур.\nМева ва сабзавотларни тоза сувда яхшилаб ювиб, сўнгра истеъмол қилиш керак.\nМактаб ёки боғча ошхоналарида санитария нормаларига қатъий амал қилиш лозим.\nОшхоналарда пашшаларни йўқотиш ва идишларни устини беркитиб қўйиш даркор.\nЯхшилаб қайнатилмаган ёки қовурилмаган гўштни истеъмол қилмаслик керак.\nОта-оналар билан гижжа касалликларидан сақланиш тўғрисида доимий сухбатлар ўтказиб туриш зарур.\nОилада гижжа касалликларидан сақланиш ва олдини олиш чора-тадбирлари\nХоналар ҳар куни ювилиб, хонадаги палос ва гиламларни чангютғичлар орқали тозаланади, эшик дасталари, мебеллар, стол-стуллар, тоқчалар ва бошқа уй жихозлари ювувчи эритмали хўл латта билан артилади, ховлилар сув сепиб, супирилиши керак, чунки гижжа тухумлари хаво чанги орқали ҳам (энтеробиоз) юқиши мумкин.\nҚуёш тик тушувчи кунларда гилам, палос, курпа-тушакларни чойшабларни ва бошқаларни 3 соат давомида офтобда шамоллатиш керак.\nҲар бир хонадонда санитария талабларига жавоб берувчи хожатхоналар бўлиши керак.\nАскаридоз касаллигидан сақланиш учун сабзавот ва полиз экинларига зарасизлантирилмаган нажас солмаслик талаб қилинади.\nЕр ости ва ер усти манбаларини гижжа тухумлари билан ифлосланишидан сақлаш, нажасни ариқ сувларига тушиб қолишига йўл қўймаслик, хожатхона ва молхоналарни одам яшаш жойидан узоқроққа, чекка жойга қуриш.\nОилада ариқ, зовур ва сой сувларидан ичимлик суви сифатида фойдаланмаслик зарур.\nОиланинг барча аъзолари овқатланиш олдидан, хожатхонага кириб чиққандан сўнг, томоркага қарашда ишлагандан кейин, уй хайвонларини қарашдан олдин ва кейин қўлни яхшилаб совунлаб ювиш керак.\nБозорлардан ветеринарияназорати мухри бўлмаган гўшни сотиб олманг. Яхши қайнатилмаган ёки яхши ковирилмаган хом гўштни истеъмол қилманг. Хом қиймани татиб кўрманг.\nОилада, асосан ёш болалар ит ва мушуклар билан ўйнашмаслиги, ўрин кўрпага қуймаслиги ва ошхонага киритмаслиги керак. Итларда гижжа тухумлари бор йўқлигини вақти-вақти билан текшириб туриш даркор.\nХожатхоналарни вақти-вақти билан хлорли охак, гипрохлорид ва бошқа зарарсизлантирувчи моддалар билан зарарсизлантириб туриш талаб этилади.\nХонадонларда гижжа таркатувчи пашшалар, суваралар ва бошқа хашоратлар бўлишига йўл қўймаслик.\nОзиқ-овқат махсулотларини ҳашоратлар тегишидан сақлаш ва устини беркитиб қўйиш.\nСабзавот ва меваларни истеъмол қилишдан олдин тоза сувда тозалаб ювиш, сўнгра қайнатилган сувда чайқаш.\nБолалар ётган чойшабларни, ички кийимларни қайнатиб, сўнгра ювиш, дазмоллаш, ҳар куни алмаштириш, эрталаб орқа чиқарув сохасини илиқ сувда совун билан ювиш, ички кийимларни ва чойшабларни алмаштириш.\nБолаларга кечқурун ётишдан олдин орқа чиқарув сохаси атрофига вазелин, rлицерин ёки пахта ёги сўртилиб, тоза пахта думалоқлаб (тампон) қўйилади.\nПойчалари махкам тутиб турадиган резинкали трусиклар кийинтирилади. Гижжа тухумлари тўкилмаслиги учун юқорида айтилганларга қатъий амал қилсангиз гижжалар юқмайди, юққан бўлса ҳам сиз ундан халос бўласиз.\nШу билан бирга, сиз нафақат ўзингизни, оила-аъзоларингизни ва атрофдагиларни гижжа касалликларидан ҳамда бошқа юқумли ошқозон-ичак касалликларидан сақлаб қолган бўласиз.


08:27 / 22.06.2017 | Sarvar | 3315\nАссалому алайкум! Ўзим уйланмаганман, ота онам билан яшайман. Кам харж бўлганим учун ишлаб топган пулимни доимий равишда жамғариб бораман. Аллоҳга шукрки, жамғармам ўсиб бормоқда. Ўтган йилги Рамазонда хисоблаганимда пулим нисобга етибди (2000 ш.б.). Дарҳол закот бердим. Бу йилги Рамазонда ҳисобласам қарийб 2 баравар ортибди (4000 ш.б.). "Мўминнинг нажоти - муфассал закот китоби" да пулдан закот чиқаришнинг шартларидан бири "1 йил тўлган бўлиши керак" дейилган экан. Энди мен бу йил қанча закот чиқаришим керак? Жамғарган пулимнинг бир йил сақланган (2000 ш.б.) қисмидан 2.5% ни хисоблаш керакми ёки хозир қўлимда турган 4000 данми? Ўтган йили берган закотимни хукми қандай бўлади?\nВа алайкум ассалом! Аввалги нисобга етганида бир йил айланиши шарт. Қолганларида бир йил айланишини кутиш шарт эмас. Закот беришдан бир кун олдин қўлига тушган бўлса ҳам, ундан закот чиқариши фарз. "Кифоя" китобида қуйидагича келтирилади: Йилнинг ўртасида кўрилган фойда ўз жинсидан бўлган нисобга қўшилади. Бир кишининг икки юз динор пули бор эди. Нисобга етганидан кейин бир йил ўтгунча унга яна юз динор қўшилди. Бу фойда ўша ўз пулини ишлатиш, совға ёки мерос олиш каби омиллар билан бўлди. Мазкур одам нисобга етган икки юз динорга фойдага келган юз динорни қўшиб, уч юз динордан закот чиқаради. Валлоҳу аълам!


“Мукаммал тизим” тўғрисида номукаммал кўрсатув\nБошловчиларининг бири гўзал, иккинчиси кўркам бўлгани учунгина кўрса бўладиган “Ойдин ҳаёт”нинг пистага бағишланган сонини кўркам бошловчи “Саховатли неъматларимизнинг қадрига етайлик. Зеро табиатнинг ўзи энг буюк шифокордир” деб якунлади.\nНеъмат ҳам саховатли бўладими?\nҚандай қилиб қадрига етишимиз керак?\nПистани чақсак етган бўламизми, чақмасакми қадрига?\nЗаҳардан ҳам қиммат хандон пистага пулимиз етмасачи?\nКўрсаям, кўрмасаям бўлаверадиган томошадан пайдо бўлган Сенекабоп бу фалсафий саволлар устида бош қотириб ўтирувдим жорий қишнинг энг долзарб муаммосига бағишланган кўрсатув бошланиб кетди.\nШу жойдан бошлаб, ҳазил-ҳузул, кесатиқ-месатиқ, киноя-пиноя кутманг.\nГап жуда жиддий бўлади.\nКоммунал хизматлар ҳақини тўлаш интизоми билан боғлиқ муаммоларни ёритишга бел боғлабди “Нигоҳ” кўрсатуви муаллифлари.\nКўрсатувнинг бошроғида кўрсатилган тошкентлик уй бекасининг “Бир ҳафталаб совуқ сувимиз бўлмади. Иссиқ сувда қўлимиз куйиб идиш ювдик. Нима иложимиз йўқ” деб зорлангани кулгингизни қистатишини айтмасангиз, муаллифлар анча меҳнат қилгани кўриниб турибди.\nАнчайин ҳақиқатлар ҳам айтилди.\nХудди шу мавзуда тунов куни бир хос суҳбат чоғида соҳани ипидан игнасигача биладиган мутахассис танишим айтган гапларнинг айнан ўзини эшитдим кўрсатув муаллифларидан.\nМутахассис, айтувдики, газ, сув, иссиқлик фақат постсовет мамлакатларида ХИЗМАТ ҳисобланади.\nБошқа юртларда газ, сув, иссиқлик ТОВАРдир.\nХудди шу гапни кўрсатув муаллифлари мана бу тарзда бердилар.\n- Бир дона гугурт, бир дона шамингиз неча сўм?\n- 650 сўм бўлади ака.\n- Шуни қарзга беринг. Топганда бераман.\n- Акажон, бизда қарзга берилмайди. Хоҳланг нақд пул беринг, хоҳланг пластик беринг. Лекин қарзга йўқ ака.\n“Гувоҳи бўлганингиздек дўкондан пулини тўламасдан ҳеч нарсани харид қила олмайсиз. Аслида хизматлар ҳам шундай. Худди уяли телефон пули тугаган заҳоти ўчганидай. Яна бир гап. Дунëнинг ҳеч бир ерида биздагидай бу хизматлар насияга берилмайди. Олдиндан ҳақ тўлаб сотиб олинади”.\nАфсуски, масаланинг ўзак томири ушландию изланиш шу нуқтадан бошланмади.\nИзланиш нуқтаси сифатида эса, мана бу "постулат" келтирилди.\n“Холисона айтиш керакки, мамлакатимизда коммунал соҳани ривожлантириш, аҳолига қулайлик ва шарт-шароитлар яратиш борасида кўплаб ютуқ ва муваффақиятлар қўлга киритилди. Энг муҳими мазкур хизматлар билан боғлиқ мукаммал тизим яратилди”.\nЙўқ, фикри ожизимча, бу фикр ХОЛИСОНА фикр эмас.\nБу фикр доимий ПРОПАГАНДИСТИК фикрдир.\nАгар кўрсатув муаллифлари айтаётгандай, чиндан ҳам МУКАММАЛ ТИЗИМ бўлгандайди, кўрсатувни тайёрлашга ҳожат қолмаган бўларди.\nАйбни тўлалигича истеъмолчига ағдардилар, келтирилган постулатдан келиб чиқиб айбни бошқа жойдан излашнинг иложи ҳам йўқ эди.\nТўғри, истеъмолчидаям айб бор. Хос суҳбат чоғида мутахассис ҳам айтди бу гапни. “Ўзбек, деди у, ёз кунлари гугуртни тежаш учун газни ўчирмайди”.\nЎзим ҳам кўрганман шунақа хонадонларни. Газ кечаю кундуз ёниб ётадиган хонадонларни.\nТарвузни совутиш учун ўзбек кранни очиб қўяди. Оқиииб ётаверади сув...\nТўғри, кейинги йилларда газҳисоблагичлар, сувҳисоблагичлар ўрнатилаяпти. Лекин Озодлик тингловчиларининг такрор-такрор айтишларича, ҳақдор ташкилотлар ўзлари ўрнатган ҳисоблагич кўрсаткичини ўзлари тан олмайди.\nКатта-катта қарзларни ёзиб, ёнида мелиса билан кириб келаверади хонадонга.\nЧунки, ҳақдор ташкилотлар раҳбарлари ўзларининг, дўстларининг, катталарнинг, просто яхши лекин керакли одамларнинг, хўжайинларнинг ошхонаю ресторани, оҳак заводию ғишт заводи, иссиқхоналарию совуқхоналарига “совға” қилиб юборгани газнинг ҳақини ундириши керак.\nТўғри, ҳукумат бу соҳада кураш бошлагандай. Мутахассис танишимнинг хос суҳбат чоғида айтишича, ўтган йилдан бери биргина Фарғона водийсида ўнлаб газчи амалдор қамалиб кетди.\nЛекин газ барибир йўқ. Электр энергияси барибир тақчил. Чунки ТИЗИМ МУКАММАЛ эмас.\nТўғрироғи, жорий тизим КОРРУПЦИЯНИ УРЧИТАДИГАН МУКАММАЛ ТИЗИМДИР: қамалган ўғри ўрнига янгиси келади ва у ҳам...\nБундай шароитда “Нигоҳ” кўрсатувини мукаммал тайёрлашнинг иложи йўқ эди.


Ди Мария: "Манчестер Юнайтед" ҳақида эслагим келмайди" » Скачать музыку бесплатно новинки музыки 2016-2017\nДи Мария: "Манчестер Юнайтед" ҳақида эслагим келмайди"\nКомментариев: 0 Просмотров: 168 Дата: 6-02-2016, 03:10 "ПСЖ" клуби ва Аргенина термаси ҳужумчиси Анхель Ди Мария "Манчестер Юнайтед"даги фаолияти борасида фикр билдирди. "Манчестер Юнайтед" - бу аччиы тажриба. У ерда ишларим мен хоҳлагандай кетмади. Мен қаттиқ афсусландим, аммо бу менга қийинчиликларни енгиб ўтишимга ёрдам берди. Тўғрисини айтсам, нима бўлганини эсламайман ва эслашни ҳам истамайман. "ПСЖ"да эканлигимдан хурсандман, бу энг муҳими. Кундан кунга жамоага, клубга, шаҳарга мослашиб боряпман. Бу ўйинларимда акс этяпди. Биламан, "Челси"га қарши икки ўйинимиз кўп нарсага аниқлик киритади. Ҳамма бизни фаворит ҳисобламоқда, аммо ўзимиз эмас. Уларнинг ажойиб жамоаси ва ўйинчилари бор", - дейди Ди Мария. Эслатиб ўтамиз, Ди Мария 2014-15 мавсумни "МЮ"да ўтказган, у ерга "Реал"дан бориб қўшилган эди. - деб хабар бермоқда Stadion.uz нашри.


O`pich - Yoqimtoy.Net\nСизни билмадиму мен ҳали ҳамон музда сирпанишни яхши кўраман. Қор қайчилаб ёғиб турса, изғирин кўз очирмаса, тирноқларингни ости кўкимтир бўлиб, бурнинг учи худди қизлар лабидаги матоҳдай қип-қизариб одамга озор берса — шу ҳолат мени адойи тамом қилади. Совуқ, барибир совуқда жон оғрийди. Лекин, сал қизиб олгандан кейин... жоннинг роҳати. Сирпанаверасиз, сирпанаверасиз... Умр ўтган сари, болалигингдаги оддий хотиралар ҳам мўъжизадай кўринавераркан. Ўша парвозли кунларни эсласам, аввало муз устида сирпанаётган бир ғужум — майсадек қизу болалар худди жанубни истаб кетган қушлар яна баҳорда қайтадигандек, қалбимга ширин бир орзиқиш ва маъюс ўкинч солади.\n14.01.2018 19:36 436 0 BayotSHOH


“Файзи”ни курашда ютиб қўйсам бўлмасдида... » Ўзбекистон янгиликлари – Zamin.uz\n10 август 2019, 07:43\nАйни вақтда америкалик профессионал боксчи Теренс Кроуфорд Тошкентда бўлиб тургани ҳақида маълумотга эгасиз. Биринчи яримўрта вазн тоифасида собиқ мутлоқ жаҳон чемпиони (2017 йил). Айни пайтда яримўрта вазн тоифасида WBO камари соҳиби пойтахтимиздаги ЭкоПаркда ўзига хос шоуда иштирок этди. Ушбу фурсатдан фойдаланиб, биз мазкур жаҳон профессионал бокс юлдузи билан қисқача суҳбатда бўлдик.\n- Бу ерда ўзингизни қандай ҳис қилмоқдасиз. Ўзбек халқи борасидаги тасаввурингиз янада бойиган бўлса керак?\n- Тўғриси жуда қулай. Ўйлаганимданда ажойиб. Албатта, халқингизни меҳмондўстлигини билар эдим. Бунга янада амин бўлдим.\n- Мана ёнимда турган инсон(Сардор Воҳидовни назарда тутмоқда) туфайли шу ердаман. Сардор билан қалин дўстмиз. Ҳамюртингиз ажойиб инсон. У билан АҚШда дўст тутинганмиз. Сардор Ўзбекистонга таклиф қилди. Мен жон деб рози бўлдим.\n- Ўзбек миллий таомлари маъқул келмоқдами?\n- Албатта “Файзи”ни танийман. У билан бирга спарринг машғулотларда иштирок этганман. Муносабатларимиз жуда яхши.\n- Наҳотки Фазлиддин Ғойибназаровдан бошқасини танимасангиз. Бизда ўз вақтида WBO чемпиони “Оқ Тайсон” номи билан машҳур Руслан Чагаев, 17 карра жаҳон чемпиони Артур Григорянлар бўлган. Қолаверса, ҳозирги кунда сизнинг вазн тоифангизда IBF рейтингида биринчи ўринда қайд этилаётган, эҳтимолий рақибингиз бўлмиш Қудратулло Абдуқаҳҳоровлар бор?\n- Кеча, интернет ижтимоий тармоқларида Фазлиддин Ғойибназаров билан кураш тушганингиз тарқалди. Лекин охирига қадар эмас. Якун нима бўлди?\n- Тўғриси, мен уни меҳмониман. Йиқитиб қўйсам бўлмасди.\nАфсуски, шу ерда у билан хайрлашишга тўғри келди. Чунки, уни янада муҳим ишлар учун чақириб қолишди. Шундай бўлсада, мазкур суҳбатни амалга оширишда яқиндан ёрдам берган, Теренс Кроуфордни юртимизга олиб келган инсон Сардор Воҳидовга ўз миннатдорчилигимизни билдириб қоламиз!\n- Теренс суҳбат чала бўлиб қолди. Лекин бир кун сиздан албатта батафсил интервью оламан. Ҳозирча шунисига ҳам раҳмат!\nЯнгиликлар » Спорт » “Файзи”ни курашда ютиб қўйсам бўлмасдида...\n14:10 Собиқ жаҳон чемпиони Теренс Кроуфорд Ўзбекистонда\n07:30 Профессионал боксчимиз Сардор Музаффаров 1-раунддаёқ рақибини рингга қулатди\n17:03 Афсонавий Рой Жонс фаолиятидаги сўнгги жангини ўтказади\n11:25 Бокс бўйича ўрта вазнда жаҳоннинг мутлақ чемпиони номи маълум бўлди\n20:23 Мейвезер ва Макгрегор баҳсидан ҳам муҳимроқ жанг


Мусулмон оламидаги тушкунлик сабаби нимада? – mulkdor.com\nМусулмон оламидаги тушкунлик сабаби нимада?\nAugust 19 2018, 01:08 ДинИлм-фан\nБугун сайёрамизда статистик маълумотларга кўра, мусулмонлар ер юзи аҳолисининг 23 фоизини ташкил этади. Яъни уларнинг сони 1.7 миллиард. Бу ислом аҳкомлари амалларини бажармасада, ўзини шу динга мансуб деб биладиган кишилар.\nХалқаро ташкилотлар бизни илм-фанда орқада деб билади. Гўёки биздан Нобель мукофоти совриндорлари етишиб чиқмаётган экан. Мусулмонлар физика, кимё ва тиббиёт соҳаларида дунёга атиги иккита Нобель совриндорларирни етиштириб берган. Уларнинг ҳар иккаласи ҳам Ғарбга кўчиб ўтгандан кейин совринни олишган.\nҲозиргача тирик бўлган ягона Нобел мукофоти совриндори келиб чиқиши мисрлик олим Аҳмад Хассан Завайд Калифорния штатининг технология институтида ишлайди.\nБугун Ислом Конференцияси Ташкилотига 57 та давлат аъзо. Улар ўз ялпи ички маҳсулотининг атиги 0.81 фозини тадқиқот ва илмий ишланмаларга сарфлайди.\nЖаҳонда фақат яҳудийлар давлати Исроил ЯИМнинг 4.4 фоизини илмий соҳага йўналтиради. АҚШ эса ўз ЯИМнинг 2.9 фоизини. Америка иқтисодиёти ҳажмининг беқиёслигини инобатга олсак, бу улкан сумма демакдир.\n1980-200 йиллар оралиғида Миср, Саудия Арабистони, Иордания, Кувайт, БАА ва Сурия биргаликда атиги 367 та патентни рўйҳатдан ўтказган, Исроил эса бу вақтда 7652 та, кичкина Жанубий Корея 16328 та патентни.\nТадқиқот ва ишланмалар соҳасида ишлаётган олим ва муҳандислар араб мамлакатларида бир миллионга 371 нафар, глобал миқёсда эса бир миллионга 979 нафар тўғри келади. Араблар дунё аҳолисининг 5 фоизини ташкил этади, аммо оламда чоп этилаётган китобларнинг 1.1 фоизига эгалик қилади, уларнинг аксарияти диний адабиётлар. 2005 йилда биргина Гарвард университети 17 та араб тилида сўзлашувчи мамлакатларни бирга олганда ҳам кўпроқ илмий изланишларни чоп этган.\nДунёнинг 46 та мусулмон мамлакати илмий адабиётга атиги 1.17 фоиз улуш қўша олган.\nВаҳоланки, Исроил 0.89 фоиз, Ҳиндистон 1.66, Испания 1.48 фоиз жаҳон адабиётига ўз улушларини қўшиб улгурди.\nМусулмон оламининг илмий ютуқларини сезиларли деб бўлмайди. Ҳар йили илмий тадқиқотлар бўйича чоп этилаётган 2600000 атрофидаги мақолаларнинг атиги 2500 га яқини, яъни 1 фоизга яқини ислом дунёсига тўғри келади.\nАҚШда ҳар бир миллион фуқарога 4000 нафар, Японияда 5000, бутун мусулмон дунёсида 230 нафар илмий ходим тўғри келар экан. Ғарбда илмий тадқиқотлар бир миллионга 1000 тани, мусулмон оламида 50 тани ташкил этади.\nАҚШда университетларнинг умумий сони 5758 та, Ҳиндистонда 8407 та, мусулмон мамлакатларида атиги 500 тадан иборат. Бирор бир исломий юртлардаги университетлар жаҳон миқёсидаги энг етакчи университетлар сафидан жой ололмаган.\nМана қанчалар ортда қолиб кетдик. Бунинг ўзига яраша сабаблари бор. Бизга уқтиришади. Буюк ота-боболаримиз билан фахрланишимиз керак деб. Албатта фахрланамиз. Шундоқ ўтиб кетаверишимиз керакми? Ўтмишдан хулоса чиқариб, олдинга боқиш лозим. Тўғри Ўзбекистонда илм олишга эътибор кучли. Ҳукумат соҳага яхшигина пул ажратади. Аммо у мақсадли сарфланмайди. Маблағлар қандайдир брошюралар, кераксиз адабиётлар чиқаришга, “соққа” қилишга йўналтирилади. Коррупция кучли. Назоратчи йўқ. Аксинча, унинг ўзи ҳам тирикчилик важига аралашиб қолган. Иккинчидан, хорижга борилаётган фарзандларимиз ҳам ўқишни деярли ҳолига ташлаб пул топишга киришиб кетган. АҚШга сафарим давомида ўз кўзларим билан кўрдим талабалар нима билан овора. Нега бизда олимлар йўқми? Бор. Ана Бокуга келишда математик олим Иброҳимали Норматов билан танишдим. Уни гоҳ АҚШга, гоҳ Россия, гоҳ МДҲ, гоҳ Европа мамлакатларига маъруза ўқиб беришга ёки айрим илмий тадқиқотларга ёрдам беришга чақиришади. Ана Ўзбекистонлик олим салоҳияти. Олимларимиз кўп, аммо қўллаб-қувватламаймиз. Риё ва мунофиқликни яхши кўрамиз. Одамлар назарида эътиқодли эканмизни билдириш учун масжид қуришга, ортиқча тўй ва маъракаларга пул сочишни яхши кўрамиз. Эй биродар, сансиз ҳам давлат масжид қураяпти, сенга қолмаган дейдиган одам йўқ. Бир қўшнимиз, қариндошимиз касал бўлиб ётиб қолса, кўмак бермаймиз, оч ётган бўлса қарашмаймиз. Аммо Ҳожиликка интиламиз. Ўзбекистон тарихида бу қадар кўп Ҳожи бўлмаган бўлса керак. Аллоҳдан тақво шундай бўладики, сен қилаётган яхши амалингни биров билмасин. Рўза тутишингни, керак бўлса ибодатингни кўз-кўз қилмагин.\nНега ўрта асрларда олимларимиз кўп бўлган. Улар Аллоҳдан чинакам қўрқарди. Бойлик орттиришни мақсад қилмаган, илм ўрганишга, ҳайрли ишларга сарфлаган маблағини. Бугун онгли дунё бир-бирига очилаяпти. Аммо биз ислом дунёси бир-биримизга ола қараймиз, чегараларни ёпиб оламиз. Бир-биримизга қарши ишлатиш учун мустамлакачи давлатлардан қурол сотиб оламиз. Ижтимоий соҳага, иш ўрни яратишга сарфланг ўша пулни, террорчилар пайдо бўлармикан? Устозимиз Талъат Солиев айтарди, ҳарбий соҳага сарфланган ортиқча маблағ пулни аравада олиб бориб, дарёга улоқтириб юборган билан баробар.\nИхтирочиларни кўраман, идорама идора илмий ишини қўлтиқлаб юради. 150 килоли амалдорлар бепарво. Ҳатто уларнинг темир панжаралар билан ўралган идорасига киргунича дунёнинг бошқа чеккасида ўша ихтиро амалга ошган бўлади.\nҲозир қабристонларни кўриб даҳшатга тушасан. Мақбаралар, қабр атрофи боғ роғ. Эй биродар, тириклигида керак бўлса хабар олмагансан. Ўликка керакмас. Ўша пулни тирикка сарфла. Атрофингда ночор қанча? Йўқ обрў орттириш керак. Яратган олдида обрўйинг бир тийин. Шуни тушунтирадиган қорилар борми? Улар ҳам манфаат, нафс қулига айланганми?\nНафсни қондириш учун фоҳишаларга пулни бетига қарамай сочадиганлар қанча. Қўшнимизнинг эри Россияга, умуман хорижга кетса хотинига кўз олайтиришга ўтамиз. Ҳатто фалончи бузилиб кетибди деб гап тарқатамиз. Гап отамиз. Ахир шу аёл она, кимнингдир синглиси, аёли. Шу жирканч ишга қўл уришингдан олдин ўйлаб кўрасанми, ўзингни ўша ўрнига қўйиб кўр. Фалончига яхшилик қилдим, билмади дейди. Шу гап тилдан чиқмаса охиратда ўзингга ҳамроҳ бўладику. Йўқ савоби қолмади энди.\nБиз оламшумул ютуқларга эришиш ҳақида ўйламай қўйдик. Ўқимай қўйдик. Жон оғритмай пул топаяпмиз. Тарихимизни унутдик. Қаҳрамонларимизни юзаки биламиз. Қават-қават иморатлар керак. Сандан бой америкалик, европалик ҳам одми уйларда, ҳашаматсиз уйларда кун кечираяпти. Қачонгача мустамлакачилар қутқусига учасан. Қачон фикр юритасан. Ҳали ҳам миллат бўлолмадик. Ижтимоий тармоқлардаги маданиятсизлик, жанжал, тортишувларни кузатиб ҳайратдан ёқа ушлайсан.\nТуркийлар қандай кучли эди. Чингиз Айтматовнинг “Асрга татигулик кун” романидаги мана бу ривоят билан фикримни якунламоқчиман.\nРивоятга кўра, ўтган замонларда Сариўзакни босиб олган жунгжанглар асрга тушган жангчиларга нисбатан беҳад шафқатсизлик қилар эканлар. Улар кези келиб бундай тутқунларни қўшни ўлкаларга қул қилиб сотиб юборишар экан. Бу эса тутқуннинг омади келгани ҳисобланар экан. Чунки сотиб юборилган қул эртами-кечми, бир кун ўз ватанига қочиб кетиши мумкин экан-да. Жунгжангларнинг қўл остида тутқун бўлиб қолганларнинг эса шўри қурир экан. Улар маҳкумнинг бошига тери қалпоқ тортиш йўли билан даҳшатли бир тарзда қийнаб, унинг хотирасини йўқотар эканлар. Одатда бундай жазога жангда асир тушган ёш йигитлар гирифтор бўлишарди. Аввалига жунгжанглар тутқуннинг сочини дастлаб ўнгидан, сўнгра тескарисидан тақир қириб гашлашади. Сартарошлик маросими тугагач, жунгжангларнинг чапдаст қассоблари каттакон бир туяни сўйиб, терисини шила бошлайдилар. Улар биринчи навбатда, энг қалин ва энг оғир бўлган бўйин терисини ажратиб бўлакларга бўлишар, ҳовури чиқиб турган ёпишқоқ терини шу заҳотиёқ ҳозирда сузувчилар киядиган қалпоқча сингари, тутқуннинг янги қирилган тақир бошига кийгизиб қўйишарди. Мана шу — тери қоплаш дейилади. Бундай қийноққа дучор этилган қул ё даҳшатли азобларга бардош беролмай ўлиб кетар, ё хотирасидан умрбод маҳрум этилиб, ўтмишини эслай олмайдиган қулга — манқуртга айланиб қолар эди. Битта туянинг бўйин териси беш-олтита қалпоққа етади. Қалпоқ қоплангандан сўнг, ҳалокатга маҳкум этилган ҳар бир қул, қийналганда бошини ерга тегиза олмасин учун, бўйнига ёғоч бўйинтуруқ боғлашарди. Шу алфозда уларнинг юракни эзувчи, қулоқни қоматга кслтирувчи беҳуда дод-фарёдлари эшитилиб қолмасин, деб одамлардан йироққа, сувсиз, емишсиз, кимсасиз яйдоқ далага, оёқ қўллари боғлиқ ҳолда жазирама офтоб тиғига элтиб ташлар эдилар. Бу қийноқлар бир неча кун давом этарди. Керакли жойларга соқчилар қалин қўйилиб, асирларнинг қабиладошлари уларни кутқаришга келиб қолишса ўтказмаслик учун чора-тадбир кўриб қўйилган эди. Бироқ, қутқазишга уринишлар жуда кам бўларди, чунки очиқ далада қилт этган шарпа дарҳол сезилиб қоларди. Бунинг устига, жунгжанглар фалончини манқурт қилишибди, деган хабар тарқалган тақдирда, тутқуннинг энг яқин биродарлари ҳам уни қутқазишга ёки пул эвазига қайтариб олишга уринмаёқ қўярдилар, негаки, бу ўша одамнинг куруқ жасадинигина қайтариш деган сўз эди.\nШундай манқуртга айланишдан Худонинг ўзи сақласин. Билимсизлик барча жаҳолатларнинг манбаидир. Ҳатто ўқиётган намозимиздаги калималарнинг маъносини чақишга уринмас эканмиз, дангасалик, қолоқлик, тушкунлик кайфиятидан қутулолмаймиз.\nМуаллиф: Abduvali Saybnazarov\nАёл ва эркаклар бирга намоз ўқийдиган масжид ...\nФото муаллифлик ҳуқуқиAFPImage captionСейран Атеш ва Людовик-Муҳаммад Зоҳид Европа бўйлаб экспансияни кўзлашмоқда. Қизил ғишт, гумбаз, рангли ойналар: ташқаридан ...\nДинAugust 8 2017, 02:08\nҚирғизистонда қуръон байрами нишонланади\nБугун, 11-май куни Бишкек шаҳрида Қуръон байрами нишонланишини Қирғизистон мусулмонларининг диний идораси маълум қилди. Идора матбуот хизматининг хабарига кўра, «Қуръондан ...\nДинMay 11 2022, 06:05


Роботқўл эндиликда энага ва тикув машинаси ўрнини боса олади\nЗамонавий роботлар ҳозирча инсонлар ўрнини бутунлай эгаллай олмайди ва кундалик юмушларнинг барчасини бошқарув ёки дастурий таъминотсиз бажара олмайди.\nБироқ замонавий юқори технологияли маҳсулотларни уларсиз тасаввур этиш қийин. Қўл кўринишидаги атоматлаштирилган роботлар техника автомобиллар йиғишда аллақачон қўлланилмоқда. Бироқ Жонатан Зорнов уларнинг ўзгача вазифа бажарувчи турини ихтиро қилди.\nЭнди роботқўл инсон ёрдамисиз тикув машинасида кўйлак тикиши мумкин. Ақлли механизм матони осонлик билан тикиши учун улар аввалдан заҳарли бўлмаган полимер билан сингдирилади. Шундан сўнг, матонинг барча қисми керакли тартибда тикилади ва сувга намлаган ҳолда тайёр кийимдан полимер олиб ташланади.\nРоботга янада қизиқроқ кўникмалар Robotiq компанияси директори томонидан киритилди — энди механик дўст чақалоқли арғимчоқни бемалол тебратиши ва болалар билан ақлли ўйинчоқлар ўйнаши мумкин.


Huawei P30 ва P30 Pro мисли кўрилмаган функцияларга эга! (+«жонли» суратлар) - Terabayt.Uz\nХитойлик техногигант ўзининг навбатдаги флагман смартфонлари – Huawei P30 ҳамда P30 Pro моделларини тақдимотга тайёрлаётганидан хабарингиз бор. Уларнинг «кичкина»си эса Хитойда бошқа ном билан аллақачон намойиш қилинган.\nЎҚИНГ: Huawei P30 смартфонларининг илк расмий видеосини томоша қиламиз!\nКейинги кунларда Huawei P30 туркумидаги бу икки флагманнинг «жонли» суратлари ва хусусиятлари ҳақидаги кўплаб маълумотлар интернетга чиқиб кетди. Улардан энг муҳимларини эътиборингизга ҳавола этамиз.\n1. Харидорларга зўр совғалар бор!\nАввало, ишлаб чиқарувчининг айрим Европа мамлакатларидаги сайтларида ушбу қурилмалар учун олдиндан буюртма бериш саҳифаси пайдо бўлди. Huawei P30 моделига аввалдан буюртма берганлар Sonos симсиз колонкасини, P30 Pro учун олдиндан буюртма расмийлаштирганлар эса Sonos симсиз колонкасидан ташқари симсиз қувватлаш станциясини ҳам совға тарзида оладилар.\nАйрим ҳудудларда эса бу иккала гаджет ўрнига Huawei Watch GT смарт-соати ва JBL Clip 2 портатив колонкаси ҳадя этилади.\n2. 3D-моделлаштириш имкони\nКомпания эълон қилган тизерлардан бирига кўра, Huawei P30 Pro флагмани 3D-моделлаштириш функциясига эга. Яъни, бош камера жамланмасига кирган TOF камера ёрдамида бу смартфон тасвирни уч ўлчамли тарзда суратга ола билади!\nХитойлик техногигантнинг шундай функцияли илк смартфони – Huawei Mate 20 Pro эди, лекин Huawei P30 Pro моделида ундан кўра мукаммалроқ бўлиши кутилмоқда.\n3. Бир вақтнинг ўзида иккита камерадан икки хил видео!\nHuawei компанияси ўз флагманларини камерофон сифатида тақдим этиб, бу борада Leica бренди билан ҳамкорлик қилаётганидан хабарингиз бор. Huawei P30 ҳамда P30 Pro яхши ёритилмаган шароитларда ҳам суратга олиши ва ажойиб зумга эга бўлишидан ташқари, умуман янгича – Dual-View Video деган янги функцияга ҳам эга бўлади. Унинг моҳияти шундан иборатки, бош камера таркибидаги асосий ва кенг бурчакли модуллар бир вақтнинг ўзида видеога ола билади! Яъни, биттаси асосий эътибордаги объектнинг ўзини видеога туширса, шу вақтнинг ўзида иккинчиси катта планда видео олишга қодир.\nАммо тақдимот вақтида бу функция ишламайди, компания дастурчилари кейинчалик илк янгиланиш билан уни фаоллаштиришади.\n4. Янги «жонли» суратлар\nSlashleaks ресурси Huawei P30 Pro камерофонининг бир қатор янги «жонли» расмларини эълон қилди. Смартфонга кийдирилган ғилоф корпуснинг тепа ва пастки томонларини ва барча бурчакларинигина тўлиқ эгаллаган, ён томонлари эса очиқ.\nHuawei P30 Pro корпусининг ўнг қиррасида товушни баландлатиш/пастлатиш ҳамда қурилмани ёқиш/ўчириш тугмачалари жой олган.\nБош камера модулларидан бири ностандарт – бурчаклари силлиқланган квадрат шаклида – эҳтимол, айни шуниси 3D-моделлаштиришга мўлжалланган TOF камера бўлса керак.\nHuawei P30 ҳамда P30 Pro тақдимоти 26 мартда бўлиб ўтади ва Европада улар 7 апрелдан савдога қўйилади. Компаниянинг глобал савдога чиқарилган айрим смартфонларини эса 825 000 сўмдан бошланувчи нархларда Terashop.uz интернет-дўконимиздан сотиб олиш имкони мавжуд.\nЎҚИНГ: Huawei смартфонларининг Terashop.uz’даги нархлари (2019 йил 28 февраль) – акцияси ҳам бор!\n#Huawei #андроид смартфон #янги технологиялар #камерофон #Huawei P30 Pro #Huawei P30


БУГУНГИ ФАРОВОН ҲАЁТИМИЗ ЗАМИРИДА – УЛАРНИНГ ХИЗМАТЛАРИ МУЖАССАМ\nЧоп этилди: 12 декабрь, 2017\nOldingi maqola ХАЛҚНИНГ ЯҚИН ЁРДАМЧИСИ, ҲОКИМИЯТНИНГ ФАОЛ ТАНҚИДЧИСИ БЎЛИШДА\nKeyingi maqola ТЎҒРИДАН-ТЎҒРИ МУЛОҚОТ – ИНСОН МАНФААТЛАРИНИ ТАЪМИНЛАШДА МУҲИМ ОМИЛ\nМаълумки, мавсумда катта марраларни забт этган қишлоқ хўжалиги соҳаси ходимлари шу вақтгача алоҳида бир санани касб байрами сифатида нишонламасди. Жорий йилдан эътиборан юртимизда Президентимиз ташаббуси билан декабрь ойининг иккинчи якшанбаси Қишлоқ хўжалиги ходимлари куни этиб белгилангани бу кемтикни тўлдирди, десак хато бўлмайди. Айни сана бу йил биринчи марта мамлакатимиз бўйлаб кенг байрам қилинди, ҳосил тўйлари ўтказилди. Хусусан, пойтахтимизда бўлиб ўтган тантанали маросимда давлатимиз раҳбари Шавкат Мирзиёев маъруза қилиб, бу соҳага алоқадор барча юртдошларимизни ушбу шодиёна кун билан қизғин қутлади. Ушбу тадбирда вилоятимиздан 130 нафарга яқин киши бевосита иштирок этди.\nШунингдек, вилоят ҳокимлиги ва туманларда ташкил этилган студияларга жам бўлган 10 минг нафардан ортиқ фермерлар, механизаторлар, ирригаторлар, теримчилар, агрономлар, томорқа ер эгалари ва бошқа кўплаб қишлоқ хўжалиги мутахассислари видеокўприк асосида Президентимизнинг табригини тўғридан-тўғри эшитиш имконига эга бўлди. Шу билан бирга, бу тадбирда 2017 йилда мамлакатимизнинг аграр секторида эришилган ютуқлар ҳамда йўл қўйилган камчиликлар атрофлича таҳлил қилинди. Айниқса, хирмонимиз мўл, ҳаётимиз янада фаровон бўлишини таъминлашда қашқадарёлик соҳибкорлар ҳам юксак жасорат намунасини кўрсатгани эътироф этилди. Бу йил воҳамиз деҳқонлари давлатга республикамиз бўйича энг кўп – 420 минг тонна сифатли пахта хомашёси ва 1 миллион тоннадан зиёд ғалла топширди. Қолган тармоқларда ҳам жиддий сифат ўзгаришлари қўлга киритилди.\n- Қишлоқ хўжалиги – одамларга ризқ улашадиган соҳа, - дейди Касби туманидаги “Қамаши русти-рости” фермер хўжалиги раҳбари Эшқурбон Хоналиев. - Қорнимиз тўқлиги ҳам, устимиз бутлиги ҳам ушбу тармоқ ривожига боғлиқ. Бинобарин, биз бой бўлсак, давлат ҳам бой бўлади, фаровонлик ортади. Маърузани эшитарканмиз, илмдан, маърифатдан анча узоқлашиб қолганимизни тушундик. Олдимизга янги режалар қўйдик. Фойдаланилмаган имкониятларимизни ишга солмоқчимиз. Қувончимга яна бир сабаб шуки, касб байрами муносабати билан камтарона меҳнатимиз юксак қадрланиб, кўплаб ҳамкасбларимиз қаторида Президентимиз томонидан “Меҳнат шуҳрати” ордени билан тақдирландим.\nДарҳақиқат, деҳқончиликда жамғарилган мўл ҳосил юртда аҳоли турмуш фаровонлиги янада ошиши, бозорларда тўкинлик таъминланишидан далолат қилади. Залворли қишлоқ хўжалиги ташвишларидан асосий мақсад ҳам аслида шу – юксак хирмон кўтариш, ризқ сероблигига эришиш. Ушбу эзгу ният рўёби эса мамлакат тобора равнақ топишига кенг шароит ҳозирлайди.\nШу маънода вилоятимиз бўйлаб ўтказилган ҳосил байрамларида ҳам қишлоқ хўжалиги жабҳасида жонбозлик кўрсатаётган воҳадошларимизга ҳурмат кўрсатиш, улар меҳнатини муносиб рағбатлантириш истаги алоҳида ўрин тутди. Жумладан, Қарши шаҳрида ташкил этилган маросимда вилоят ҳокими Зафар Рўзиев қатнашиб, омилкорлиги билан ажралиб турган бир гуруҳ фермер, сувчи, теримчи, агроном, механизатор ва бошқа қишлоқ хўжалиги ходимлари ҳамда ҳамкор ташкилотлар вакилларини тақдирлади. Уларга қимматбаҳо совғалар топширилди. Туманлар ҳокимларининг қишлоқ хўжалиги масалалари бўйича ўринбосарларига Президент совғаси – янги хизмат автомобиллари берилди.\n- Меҳнат фаолиятимни мустақиллигимизнинг илк йилларида бошлаганман, - дейди тадбир иштирокчиси, Шаҳрисабз туманидаги “Агротехсервис МТП” механизатори Остон Тўраев. – Асосан ҳайдов тракторини бошқараман. Касбимдан обрў-эътибор, қадр топдим. Бу йил илк бор биз учун алоҳида бир сана байрам сифатида нишонланди. Совғалар олдик. Мароқли ҳордиқ чиқардик. Жуда мамнун бўлдим. Меҳнатим улуғланаётганини ҳис қилдим.\nШу куни вилоят мусиқали драма театрида қишлоқ хўжалиги ходимлари учун махсус концерт дастури намойиш этилди. Воҳамиз санъаткорлари ижросидаги куй-қўшиқларда бободеҳқонларнинг залворли меҳнати, юртимиздаги мўл-кўллик, тинчлик-осойишталик мадҳ этилди.\n- Рағбат бўлса, ишлагинг, ўзингни кўрсатгинг келади, - дейди қамашилик Салтанат Турсоатова. – Президентимиз ҳам соҳада меҳнат қилаётган ҳар бир кишининг манфаатдорлигини таъминлаш кераклигини қайд этди. Ишлаяптими, фойдасини, роҳатини кўрсин, деди давлатимиз раҳбари. Мана бунинг исботи. Бу йил мен ҳам теримда фаол қатнашдим. Илк терим пайтида кунига 200 килограммдан орттириб пахта тердим. Мавсум охирида бу миқдор 4 тоннадан ошди. Шунга яраша пул олдим. Терим ҳақи кўтарилгани ҳам бизга кўмак бўлди. Бугун байрамда совға билан тақдирландим. Бундан миннатдорман.\nВилоят ҳосил байрами Қарши шаҳридаги ҳашаматли тўйхоналардан бирида давом эттирилди. Соҳа вакилларига атаб дастурхон ёзилди, дилларни хушнуд этувчи қўшиқлар куйланди.\nТадбир келгуси 2018 йил нафақат мамлакатимиз қишлоқ хўжалиги, балки барча соҳалар учун янада баракали келиши, ютуқларимиз кўпайиши, юртимизда тинчлик абадий бўлиши учун билдирилган тилаклар билан якунланди.\n№ 148 (15373) 12.12.2017


АҚШнинг амалдаги президенти Доналд Трампга ўз лавозимини тарк этганидан кейин одатда собиқ президентларга ўтказилувчи разведка бўйича брифингларни тақиқлаш зарурлиги айтилди. Бундай фикрни CBS телеканали эфирида АҚШ конгресси вакиллар палатасининг разведка бўйича қўмитаси раиси демократ Адам Шифф билдирди.\n“Мутлақ йўқ. Бу президентга ҳеч қандай вазиятда ҳозир ҳам, келгусида ҳам разведка бўйича брифинглар ўтказмаслик лозим. Унга разведка маълумотларини ҳозир ҳам, келгусида ҳам ишониш мумкин, деб ўйламайман”, деб айтган конгрессмен.\nДемократик партия томонидан назорат қилинувчи вакиллар палатаси 13 январда Трампга импичмент эълон қилиш бўйича резолюцияни маъқуллаганди. Унда АҚШ президентига қўйилаётган ягона айблов – исёнга гижгижлаш ҳисобланади. Резолюция маъқуллангандан кейин Трамп АҚШ тарихида икки марта импичмент эълон қилинган биринчи президентга айланди.\n6 январда Трамп тарафдорлари президентнинг нутқидан кейин Капитолий биносига бостириб киришганди ва тартибсизликлар уюштирганди.\n14:22 / 25.04.2021\n«Моссад»дан МРБгача. Дунёнинг энг кучли разведка ташкилотлари ҳақида


БУЮМ ВА НАРСАЛАРИНГИЗ УЧУН АЖОЙИБ ҚЎРИҚЧИ\nДобавлено: 10.10.2017, 16:44\nОлимлар ихтиро қилган LIGHTFORM қурилмасининг бизга қандай афзаллиги бор? Қурилма уйингизни бир бўлаги сифатида уйингиздан жой эгаллайди. У уйингиздаги ҳар бир буюмни лазерли текширувдан ўтказиб, ўз хотирасига сақлаб қолади ва ўша буюмни доимий назорат қилиб туради...\nАгар лазердан ўтказилган буюмлардан бирортаси ўз жойини ўзгартирса, ўз-ўзидан сигнал чиқариб фойдаланувчини огоҳлантиради. Агар мазкур қурилма фойдаланувчи телефонига уланган бўлса, телефон орқали ўз жойини ўзгартирган буюм қаерда эканлиги ва бошқа маълумотларни масофавий тарзда юбориб туради. Бир сўз билан мазкур қурилма буюм ва бошқа нарсаларингиз учун ажойиб қўриқчи вазифасини бажаради. Агар сиз ўз буюмингизни қаерга қўйганингизни эслай олмасангиз, телефонингиз орқали уйингизда ўрнатилган LIGHTFORM қурилмаси тизимига кириб, сиз қидираётган буюм қаерда эканлигини жуда осон ва тезлик билан билиб олишингиз мумкин. LIGHTFORM қурилмаси яқин кунларда сотувга чиқарилиши айтилмоқда.


“Яндекс.Таржимон” ўзининг функциялари орасига жонли нутқни таржима қилиш тартиби қўшилди | Futura – ҳаммаси ахборот технологиялари, маркетинг ва стартаплар ҳақида “Яндекс.Таржимон” ўзининг функциялари орасига жонли нутқни таржима қилиш тартиби қўшилди – Futura – ҳаммаси ахборот технологиялари, маркетинг ва стартаплар ҳақида\n“Яндекс.Таржимон” ўзининг функциялари орасига жонли нутқни таржима қилиш тартиби қўшилди\nФункция сизга чет элда йўлни аниқлашга ёки ресторанларда буюртма беришга ёрдам беради.\n“Яндекс.Таржимон” мулоқот тартибига эга бўлди: дастур сўзловчини тинглайди, фойдаланувчи тилига таржима қилади ва унинг жавобини айтади. Бу ҳақда vc.ru “Яндекс” да хабар берди. Шунга ўхшаш функция “Google Таржимон” да ҳам мавжуд.\nСуҳбатни бошлаш учун фойдаланувчи ўзи ва суҳбатдоши учун алоқа тилини танлаши керак. Тилларни сиз мамлакат байроқларини босиш орқали алмаштиришингиз мумкин. Илова ушбу жумлани керакли тилга таржима қилади, шундан сўнг у овоз чиқариб айтади ва смартфон экранида акс эттиради.\nAndroid учун ушбу илова мулоқот тартибидаги 50 га яқин Европа ва Осиё тилларини тақдим этади, iOS учун 20 тадан кўп. Улар орасида: рус, инглиз, турк, француз, италян, испан, немис, хитой, япон ва бошқалар бор.\nМулоқот тартиби ёрдамида, сиз чет элда ресторанда буюртма беришингиз, йўловчилардан йўлни билиб олишингиз ёки такси ҳайдовчисига йўлни тушунтиришингиз мумкин. Янги тартиб ўз мамлакатида ҳам фойдали бўлади – дейлик, чет эл фуқаросига ёрдам керак бўлганда.